Ενημερωτικό συνεδρίασης 5-3-19 (ΑΣΕ) | ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΚΑΒΑΛΑΣ\n« Απαιτούμε να παρθούν τώρα όλα τα αναγκαία μέτρα που θα εξασφαλίσουν την…\nΑνακοίνωση για το φασιστικό-ρατσιστικό πρωτοσέλιδο της εφημερίδας… »\nΕνημερωτικό συνεδρίασης 5-3-19 (ΑΣΕ)\nPublished 14 Μαρτίου 2019 | By Διαχειριστής\nΕνημερωτικό Δ.Σ. 5-3-2019\nΠροτάσεις Αγωνιστικής Συσπείρωσης Εκπαιδευτικών:\nΠρόταση για αξιοποίηση του χώρου του παλιού Νοσοκομείου\nΑπό τον εκπρόσωπο της ΑΣΕ στο ΔΣ Β. Ποιμενίδη τέθηκε προς συζήτηση το παρακάτω κείμενο:\n«Με την ίδρυση 6 νέων Πανεπιστημιακών Τμημάτων στην πόλη της Καβάλας αναμένεται να αυξηθεί κατά πολύ ο αριθμός των φοιτητών που θα μένουν στην πόλη. Αυτό θα έχει ως συνέπεια το μεγάλο πρόβλημα στέγασης που αντιμετωπίζουν οι συνάδελφοι, αναπληρωτές και μόνιμοι κατά την αναζήτηση κατοικίας, να πάρει ακόμα μεγαλύτερες διαστάσεις. Προτείνουμε να αποφασίσουμε και να καταθέσουμε πρόταση με την οποία να ζητάμε την αξιοποίηση του παλιού Νοσοκομείου προς την κατεύθυνση επίλυσής του συγκεκριμένου προβλήματος. Την πρότασή μας αυτή να την καταθέσουμε στον Δήμο αλλά και σε όλους τους άλλους υποψηφίους, ζητώντας τους να τοποθετηθούν εγγράφως για τις θέσεις τους στο ζήτημα αυτό. Πιστεύουμε ότι ως Σύλλογος, θα πρέπει να πάρουμε θέση δίπλα στους συναδέλφους και φοιτητές που αντιμετωπίζουν αυτό το τεράστιο πρόβλημα. Θα πρέπει να εναντιωθούμε σε όλους εκείνους που σκέφτονται μονάχα με τη λογική και οδηγία της ΕΕ : κόστος-όφελος ! Πρέπει να αντιταχθούμε με όλες μας τις δυνάμεις σε όλους τους επίδοξους «σωτήρες» της πόλης, που οραματίζονται σχέδια αξιοποίησης του Νοσοκομείου προς την κατεύθυνση ιδιωτικών επενδύσεων, οι οποίες με τη σειρά τους μοναδικό γνώμονα θα έχουν τα τεράστια κέρδη για λίγους και τίποτα για όλους τους εργαζόμενους που ζουν στην Καβάλα. Πιστεύουμε ότι βασική σκέψη και λογική πάλης στο Σύλλογό μας θα πρέπει να είναι: ΠΡΩΤΑ Η ΙΚΑΝΟΠΟΙΗΣΗ ΤΩΝ ΔΙΚΩΝ ΜΑΣ ΑΝΑΓΚΩΝ»\nΗ παραπάνω πρόταση καταψηφίστηκε από τους: Μουμτσάκη (ΔΗΣΥ), Λαζαρίδου (ΔΑΚΕ), Τσαβδαρίδη (ΕΚΚΕ-ΕΡΑ), Καρακεχαγιόγλου (Ε.Ε), ενώ από τον Α. Ιωσηφίδη (ΔΑΚΕ) πέραν του ότι καταψηφίστηκε λοιδορήθηκε κιόλας! Οι Ν. Αξιμιώτης (ΔΗΣΥ) και Ε. Ασβεστά (ΑΚΕ) ψήφισαν «παρών».\nΜε την ψήφο τους οι εκλεγμένοι συνάδελφοι αποδεικνύουν ότι, πέραν των εύκολων λόγων, επί της ουσίας συντάσσονται απόλυτα με τις πολιτικές των κομματικών φορέων, αλλά και των δημοτικών παρατάξεων που αντιμετωπίζουν τα πάντα με τη λογική: όφελος-κόστος .\nΑπό τον εκπρόσωπο της ΑΣΕ Β. Ποιμενίδη στη συζήτηση που έγινε υπογραμμίστηκε ότι θα πρέπει να ενεργοποιηθεί άμεσα ο Σύλλογος εν’ όψη και του σεμιναρίου ενημέρωσης των διευθυντών για την περιγραφική αξιολόγηση από τον Συντονιστή ΠΕΚΕΣ (πρ. Σχ. Σύμβουλο) στις 21-3-2019. Τονίστηκε ότι η «περιγραφική αξιολόγηση» των μαθητών, με βάση την κείμενη νομοθεσία αλλά και τις αναρτήσεις του Ινστιτούτου Εκπαιδευτικής Πολιτικής (ΙΕΠ), είναι απόλυτα συνδεδεμένη με την «Αποτίμηση του εκπαιδευτικού έργου», όπως χαρακτηριστικά «βάφτισε» η σημερινή κυβέρνηση την Αξιολόγηση.\nΟι Ιωσηφίδης, Λαζαρίδου (ΔΑΚΕ), Καρακεχαγιόγλου (Ε.Ε), Μουμτσάκης (ΔΗΣΥ) και Τσαβδαρίδης (ΕΚΚΕ-ΕΡΑ) , αδιαφορώντας για το σαφές πλαίσιο μέσα στο οποίο θα γίνει η όλη διαδικασία, τόνισαν ότι “δεν πρέπει να κάνουμε τίποτα προς το παρόν και να περιμένουμε…” Η Ε. Ασβεστά (ΑΚΕ) στήριξε την ανάγκη για άμεση ενεργοποίηση, ενώ ο Ν. Αξιμιώτης (ΔΗΣΥ) ψήφισε λευκό, αδυνατώντας να υπερβεί τις παραταξιακές του δεσμεύσεις. Αξιομνημόνευτη επίσης είναι και η θέση που εκφράστηκε από τον Α. Τσαβδαρίδη (ΕΚΚΕ-ΕΡΑ) ότι “ο Σύλλογος δεν πρέπει να έχει καν λόγο επί του θέματος”.\nΕίναι ξεκάθαρο ότι παίζουν τον ίδιο ακριβώς ρόλο όπως και οι παρατάξεις τους στη ΔΟΕ. Ρίχνουν νερό στον μύλο της αντιεκπαιδευτικής πολιτικής , την οποία συνδιαμορφώνουν τόσο η σημερινή κυβέρνηση ΣΥΡΙΖΑ , όσο και οι προηγούμενες ΝΔ-ΠΑΣΟΚ.\nΩς Αγωνιστική Συσπείρωση Εκπαιδευτικών τονίζουμε ότι όλοι μας θα πρέπει να εναντιωθούμε σε οτιδήποτε συνεπικουρεί στην εφαρμογή της αντιεκπαιδευτικής πολιτικής όλων των κυβερνήσεων.\nΟμόφωνα ψηφίστηκε η παρακάτω πρόταση που κατατέθηκε από την Αγωνιστική Συσπείρωση Εκπαιδευτικών:\n«Το θέμα της έλλειψης βασικών υλικοτεχνικών υποδομών σε πάρα πολλά σχολεία είναι τεράστιο. Είναι τραγικό τον 21ο αιώνα να μην έχουν όλα τα σχολεία τα βασικά εκείνα εργαλεία που θα έκαναν το μάθημα πιο ενδιαφέρον και ακόμη πιο αποδοτικό (Η/Υ σε κάθε τμήμα, projector ή τηλεόραση για προβολές, ολοκληρωμένα σετ Φυσικής κλπ.). Η ευθύνη βαραίνει τόσο όσους κυβερνούν/ησαν, όσο και τις Δημοτικές Διοικήσεις , οι οποίες δέχονται με χαρά να αναλαμβάνουν όλο και περισσότερες αρμοδιότητες δίχως να ζητάνε παράλληλα και την ανάλογη κρατική χρηματοδότηση. Παίζουν επί της ουσίας βασικότατο ρόλο στην προώθηση και εφαρμογή της αντιεκπαιδευτικής πολιτικής που σχεδιάζεται κεντρικά από το κράτος. Είναι η ίδια πολιτική που αντιμετωπίζει και την παιδεία ως κόστος το οποίο θέλει να μετακυλήσει στις πλάτες των εργαζομένων. Η τραγική κατάσταση που αντιμετωπίζουν όλα τα σχολεία, τόσο εξαιτίας της υποχρηματοδότησης, όσο και της μη σωστής λειτουργίας των Σχολικών Επιτροπών πρέπει να σταματήσει! Προτείνουμε να ζητηθεί από όλα τα σχολεία να καταγράψουν τις βασικές ελλείψεις που έχουν και να τις στείλουν στον Σύλλογο, προκειμένου στη συνέχεια να τις προωθήσουμε προς όλους τους Δημάρχους, αλλά και υποψήφιους Δημάρχους, από τους οποίους να ζητάμε να απαντήσουν εγγράφως πώς ακριβώς σκοπεύουν να επιλύσουν άμεσα το πρόβλημα των ελλείψεων που υπάρχουν στα σχολεία ».


Καταγγελία αναγνώστη – πιλότου: “Τι συμβαίνει αυτή την ώρα στο αεροδρόμιο Ελ.Βενιζέλος”; Δεν έχει ξανασυμβεί σε καμιά πρωτεύουσα – Άκρως επικίνδυνο” - Κατοχικά Νεα\n18:12 - 27/07/2021\nΠαρακάτω δημοσιεύουμε τη σοβαρή καταγγελία που μας έστειλε αναγνώστης – πολότος\n“Τι συμβαίνει αυτή την ώρα στο Ελευθέριος\nΒενιζέλος; Δεν λειτουργεί τίποτα από ραδιοβοηθήματα. Οι προσγειώσεις\nγίνονται μόνο εξ όψεως και με μία συχνότητα. Δεν έχει ξανασυμβεί σε\nκαμία πρωτεύουσα στον κόσμο. Άκρως επικίνδυνο.”\nΣωτήρης 07/27/2021 @ 9:00 ΜΜ\nΕμφράγματα στον πύργο ελέγχου;\nΠροπαρασκευή 07/27/2021 @ 9:25 ΜΜ\nΉμουν στον β τομέα για αναχώρηση\nΌταν έπεσε τό σύστημα του ρεύματος,\nΉταν περίπου στης 4:20- 4:30\nΗ Πτήση είχε καθυστέρηση περίπου μισή ώρα,,,\nΗ Αθήνα ήταν ευγενική μαζί μας!\nΈχω τής καλύτερες εντυπώσεις!\nΠροπαρασκευή 07/27/2021 @ 10:01 ΜΜ\nΈκανα μια γρήγορη έρευνα,\nΗ ισορροπία μεταξύ δυνάμεων\nΕρευνητής 07/27/2021 @ 11:56 ΜΜ\nΚαμμία πόλη του μεγέθους της Αθληνας δεν έχει μόνο ΕΝΑ αεροδρόμιο.\nΤο Ελληνικό το κατέστρεψαν εγκληματικά.\nΦασολι 07/28/2021 @ 7:24 ΠΜ\nΥπάρχει ανακοινωση οτι στην τουρκεια τα πραγματα ειναι χειρωτερα και μαλιστα με οδηγείες αποφυγης πτησεων για ολο το μηνα ιούλιο.\nΟταν το πρωτοειδα περασε απτη σκεψη μου οτι προκειτε για ειδος πειραματικού ηλεκτρονικού πολεμου\nΠροπαρασκευή 07/28/2021 @ 5:40 ΜΜ


"Χωρίς τίτλους" - Εναλλακτική Δράση\nΚαι ξυπνάς σε αυτήν την ξένη χώρα. Έχεις αποφασίσει την αλλαγή πριν καν η αλλαγή σου έρθει σαν ιδέα. Όχι τώρα που η Ελλάδα έχει κρίση. Ανέκαθεν ήθελες να την κάνεις, να φύγεις. Όχι από δειλία, αντίθετα, από αμέτρητα κότσια που είχες να αναμετρηθείς με την πρόκληση, την διαφορετικότητα, την εμπειρία. Απλά συνειδητοποίησες πως η ζωή δεν σου δόθηκε για να ζήσεις πάντα σε ένα μέρος και δη όταν έχεις την περιέργεια να γνωρίσεις τόσα άλλα. Σου δόθηκε για να κάνεις την περιήγησή σου, το ταξίδι σου ανάμεσα στον κόσμο. Ένα ταξίδι μακρύ, πλούσιο σε γνώση και εμπειρία, να νιώσεις πολίτης του κόσμου κι όχι απλά ένας ακόμα μετανάστης. Μια ταμπέλα.\nΤι κι αν έχει δυσκολίες η Ελλάδα; Είχε, έχει, θα έχει… όπως και όλα τα μέρη του κόσμου. Και όχι εδώ λίγα, εκεί πολλά. Παντού ίδιες αγωνίες, ίδιες σκέψεις τελικά. Οι άνθρωποι, άνθρωποι πάνω κάτω τα ίδια. Όταν ξεβολεύεσαι από αυτά που ήδη ξέρεις, τότε συνειδητοποιείς πως όλοι στο ίδιο καζάνι βράζουμε. Ο άνθρωπος δεν ξεχωρίζει από το τι έχει, αλλά από το πώς το απέκτησε και πώς το διαχειρίζεται. Πώς το διοχετεύει στην κοινωνία, στους γύρω του.\nΈμαθε την ευγένεια, το μοίρασμα, το να χαίρεται με την ευτυχία, κι ας μην την έχει, να λυπάται με τα άσχημα που συμβαίνουν γύρω του, έμαθε να δίνει κι ας μην παίρνει, να μην τσιγκουνεύεται, να μην κρίνει; Αξίες για τις οποίες όλοι γνωρίζουν μα κανείς δεν αγωνίζεται και ιδιαίτερα να αποκτήσει. Η αληθινή γνώση της ζωής δεν διδάσκεται στα πανεπιστήμια, εκτός αν είσαι τυχερός και γνωρίσεις τον έναν ανάμεσα στους μυριάδες, εκείνον τον διαφορετικό καθηγητή (σαν από την ταινία ‘Τον κύκλο των χαμένων ποιητών’-θυμάσαι;) που να σε βάλει σε μια άλλη πνευματική κατάσταση, να αναρρωτηθείς για την ουσία και την αληθινή γνώση. Το αποκτάς αυτό όταν μετακινείσαι, είναι αλήθεια.\nΣε αυτή την ξένη πόλη σε μια μακρινή χώρα, ξυπνάς και ξεχνάς ποιος είσαι. Δεν έχεις ταυτότητα με την έννοια του σπουδαίου, του υποσχόμενου. Μπαίνεις εσύ στις ζωές των άλλων. Προσπαθείς εσύ να βρεις την καινούρια διαδρομή. Είσαι μέσα στο δάσος και κοιτάς όντως το δάσος, ψάχνεις αλήθεια ανάμεσα στα δέντρα, κι όμως κοιτάς τον ουρανό, ναι μυρίζεις και τη βροχή, απολαμβάνεις και τον ήλιο, δέχεσαι και το χιόνι, μπαίνεις και μέσα στην καλύβα.\nΜιλάς με ανθρώπους που στη χώρα σου… φοβόσουν ίσως και να κοιτάξεις στα μάτια. Χαμογελάς στον οδηγό του λεωφορείου, λες καλημέρα και χτυπάς το εισιτήριό σου. Δίνεις τη θέση σου όταν χρειαστεί και δεν κάθεσαι ποτέ στις θέσεις που χρειάζεται ο άνθρωπος με ειδικές ανάγκες. Να παρατηρείς και να θαυμάζεις τον μουσικό που παίζει παντού και το γουστάρει. Περιμένεις στην ουρά ακόμα κι όταν βιάζεσαι. Στέλνεις μήνυμα με χιούμορ και αισιοδοξία σε αυτούς που γνώρισες στην μικρή ακόμα παραμονή σου, θες να τους φτιάξεις τη μέρα για να φτιάξει και η δική σου. Γιατί συνειδητοποιείς οτι για να πάρεις χαρά, θα πρέπει να την παράγεις. Δεν είναι υλικό που το αγοράζεις στο ταμείο. Είναι αξία που την έχεις ή προσπαθείς και να την αποκτήσεις.\nΔεν έφυγες από τη χώρα σου για να πλουτίσεις, να φτιάξεις όνομα ή να τρέξεις από όσα σε πλήγωσαν, να ξεφύγεις από τη δυστυχία. Ξέρεις καλά πως από αυτήν δεν μπορείς να τρέξεις μακριά. Αν την έχεις, είναι γιατί την κουβαλάς μαζί σου. Και φυσικά θα την κουβαλάς παντού κι εκεί ακόμα, στην άλλη χώρα. Δεν ‘ξενιτεύτηκες’ για να είσαι καλύτερα αλλά για να μάθεις πως είναι να ξεκινάς και πάλι από την αρχή και να τα καταφέρνεις.\nΠώς είναι να είσαι ο εαυτός σου, να ξυπνάς με καθόλου ή με πολλές προοπτικές. Να μην περιμένεις τίποτα κι όμως να συμβαίνουν πολλά. Να αποφεύγεις να έχεις προσδοκίες γιατί εκείνες φέρνουν τις απογοητεύσεις, κι από αυτές έχεις πολλές. Εχεις ήδη συγχωρέσει, δεν φεύγεις για να ξεχάσεις. Δεν έχεις ανάγκη να αποδείξεις τι είσαι, κανείς δεν ενδιαφέρεται. Βλέπουν αυτό που είσαι και πιστεύουν αυτό που θέλουν. Όπως και στη χώρα που γεννήθηκες ακριβώς, όμως εδώ που να εξηγείς, μιλάνε άλλη γλώσσα συνεπώς δεν αγωνίζεσαι για αυτό, κι απλά αφήνεσαι χωρίς να ανησυχείς.\nΑρχίζεις να βλέπεις τη ζωή με άλλο μάτι, εκείνο το πράσινο της ελπίδας, το μπλε του ουρανού του τόσο απροσδόκητου, το γκρι της γλυκιάς μελαγχολίας. Και δεν λυπάσαι για όσα έχασες, τώρα ξέρεις γιατί χάθηκαν. Αυτά σε δίδαξαν, σε έκαναν αυτό που είσαι. Δίνεις αξία στο χρόνο σου και παρατηρείς όσα συμβαίνουν, δίνεις χρόνο στον εαυτό σου και αξία στην ψυχή σου. Σαν πολίτης του κόσμου εκτιμάς και τα δύο εξίσου.


Ικανοποίηση από την κυβέρνηση για το ταξίδι Μητσοτάκη στις ΗΠΑ | News and Life\nΙκανοποίηση από την κυβέρνηση για το ταξίδι Μητσοτάκη στις ΗΠΑ\nΟ Έλληνας πρωθυπουργός Κυριάκος Μητσοτάκης επισκέφθηκε τις ΗΠΑ σε ένα κρίσιμο ταξίδι, καθώς υπάρχει σε εξέλιξη ένταση και σύγκρουση ανάμεσα στις ΗΠΑ και το Ιράν με κίνδυνο γενικής ανάφλεξης.\nΗ συνάντηση με τον Πρόεδρο Τραμπ ήταν εγκάρδια, καθώς εξήρε τον ρόλο της Ελλάδας στην Ευρώπη, με την πολύ σημαντική ιστορία της, την υπέροχη ομογένεια καθώς και μία εκπληκτική οικονομική ανάκαμψη από τα χρόνια της κρίσης, όπως ανέφερε χαρακτηριστικά για τη χώρα μας.\nΠαρ’ όλα αυτά, ο πρόεδρος Τραμπ δεν καταδίκασε την τουρκική προκλητικότητα και αναφέρθηκε με καλά λόγια για τον πρόεδρο Ερντογάν, ενώ φάνηκε να αιφνιδιάζεται όταν του είπαν οι δημοσιογράφοι ότι λυπήθηκε που σκοτώθηκε ο «μάρτυρας» Σουλεΐμανί στο Ιράν. Μάλιστα, επιχείρησε να καλύψει τη δήλωση λέγοντας ότι απευθυνόταν σε ένα εσωτερικό ακροατήριο.\nΣτο δια ταύτα, συζητήθηκε η αναβάθμιση των F16 που έχει ήδη συμφωνηθεί, καθώς και η συμμετοχή της Ελλάδας έστω και περιορισμένα στην παραγωγή των F35, κάτι που μπορεί να αναβαθμίσει τη χώρα μας γεωπολιτικά.\nΓενικά, ο ρόλος της Ελλάδας αναγνωρίστηκε, ο Έλληνας πρωθυπουργός ορθά έθιξε όλα τα θέματα, όπως και την παράνομη συμφωνία της Τουρκίας με τη Λιβύη για τις θαλάσσιες ζώνες, δείχνοντας ότι η χώρα μας δεν πρόκειται να υπαναχωρήσει στα κυριαρχικά της δικαιώματα.\nTags ταξιδι μητσοτακη στις ηπα\nΜε μεγάλες τιμές εορτάστηκαν τα Θεοφάνεια και ο αγιασμός των υδάτων\nΧτύπημα του Ιράν στο Ιράκ σε βάσεις των ΗΠΑ\nΗ κακοκαιρία Θάλεια σαρώνει με βροχές και καταιγίδες όλη την χώρα


Παιδικά Παιδικό Μαγιώ Σωσίβιο με Patchwork Καρδιές Sunuva\nΠαιδικό Μαγιώ Σωσίβιο με Patchwork Καρδιές\nΟλόσωμο μαγιώ για παιδιά με ενσωματωμένους πλωτήρες (σωσίβια). Τα παιδιά εξοικειώνονται με το νερό, καθώς μπορούν να κολυμπούν εύκολα και με ασφάλεια χωρίς να περιορίζονται οι κινήσεις τους. – Δοκιμασμένη τεχνολογία / Πληροί όλες τις προδιαγραφές της Ε.Ε. – Οι πλωτήρες / σωσίβια είναι από χαμηλής πυκνότητας αφρώδες πολυαιθυλένιο. -…..Δείτε περισσότερες λεπττομέρειες →\n« Παιδικό Μαγιώ Σωσίβιο με Λουλούδια\nΠαιδικό Μαγιώ με Patchwork Καρδιές »


Ματώνουν και ΠΑ.ΣΟ.Κ και Ν.Δ. Γιώργος και Μιχάλης | Sokakia Blog\nΜατώνουν και ΠΑ.ΣΟ.Κ και Ν.Δ. Γιώργος και Μιχάλης\t23/05/2010\n«Θα πετύχουμε τη κάθαρση ακόμα και αν χρειαστεί να ματώσουμε σαν παράταξη», αυτή τη φράση είχε χρησιμοποιήσει ο Πρωθυπουργός τόσο προεκλογικά όσο και μετεκλογικά.\nΣύμφωνα με ρεπορτάζ της εφημερήδας «Το Πρώτο Θέμα» αυτή η προεκλογική δέσμευση του Πρωθυπουργού παίρνει σάρκα και οστά, καθώς άρχισαν οι έρευνες για τις δαπάνες αμυντικών εξοπλισμών.\nΣυγκεκριμένα παρακάτω ακολουθεί μερικό απο το ρεπορτάζ του «Πρώτου Θέματος»:\nπηγη:http://www.protothema.gr/, μερική αναδημοσίευση από:http://www.protothema.gr/


Κακοκαιρία Genesis: «Χτύπησε» και την Αττική με ισχυρές καταιγίδες - Action24\nΚακοκαιρία Genesis: «Χτύπησε» και την Αττική με ισχυρές καταιγίδες\nΕντονες βροχές και καταιγίδες έφερε και στην Αττική η κακοκαιρία Genesis, με τον μεγάλο όγκο του νερού να δημιουργεί σοβαρά προβλήματα.\nΗ Πυροσβεστική υπηρεσία βρίσκεται σε κατάσταση αυξημένης ετοιμότητας και έχει λάβει πανω παό 20 κλήσεις για αντλήσεις υδάτων σε Σπάτα, Αρτέμιδα, Ραφήνα, Παπάγου, Ηλιούπολη, Βύρωνα και Πειραιά.\nΣτη Ραφήνα, η οδός Φλέμινγκ ξεκίνησε να θυμίζει… ποτάμι μέσα σε λίγα μόλις λεπτά.\nΕντονη βροχόπτωση και στο κέντρο της Αθήνας, «ποτάμια» οι Κατεχάκη και Βασ. Όλγας.\nΚατά τη διάρκεια της ημέρας η κακοκαιρία θα μετατοπιστεί προς τα ανατολικά και τμήματα της Πελοποννήσου.\nΤην Κυριακή θα υπάρξει βελτίωση για μεγάλο μέρος της ημέρας, αν και θα υπάρξουν λίγες μικρότερης έντασης και διάρκειας μπόρες. Την ημέρα του Αγίου Πνεύματος, Δευτέρα 13 Ιουνίου, θα υπάρξει ακόμη μεγαλύτερη βελτίωση του καιρού.\nMeteo: Η πρόγνωση του καιρού για σήμερα Σάββατο\nΕΜΥ: Πρόγνωση καιρού για Κυριακή (12/06) και Δευτέρα (13/06)


ΤΟ ΤΕΛΕΥΤΑΙΟ ΘΕΩΡΗΜΑ ΤΟΥ FERMAT :: Et Ego in Arcadia Sum\nET EGO IN ARCADIA SUM - ΑΧΙΛΛΕΑΣ ΕΥΘΥΜΙΟΠΟΥΛΟΣ>ΧΑΟΣ ΚΑΙ ΠΟΛΥΠΛΟΚΟΤΗΤΑ>ΤΟ ΤΕΛΕΥΤΑΙΟ ΘΕΩΡΗΜΑ ΤΟΥ FERMAT\nΤων Simon Singh και Kenneth A.Ribet\nΠριν από τρία χρόνια , 500 μαθηματικοί συγκεντρώθηκαν στην κύρια αίθουσα του Πανεπιστημίου του Gottingen στη Γερμανία για να παρακολουθήσουν τον καθηγητή Andrew J. Wiles από το Πανεπιστήμιο του Princeton να λαμβάνει το περίφημο στην μαθηματική κοινότητα βραβείο Wolfskehl.\nΗ αμοιβή – που είχε καθοριστεί ήδη από το 1908 για αυτόν που θα αποδείκνυε το τελευταίο θεώρημα του μαθηματικού Pierre de Fermat – ήταν αρχικά 2 εκ. δολάρια περίπου , υπολογισμένα με βάση τα σύγχρονα δεδομένα. Μέχρι το καλοκαίρι του 1997 ο υπερπληθωρισμός και η διολίσθηση του μάρκου είχαν μειώσει το ύψος της αμοιβής αυτής σε όχι περισσότερα από 50.000 δολάρια. Κανείς όμως δε νοιάστηκε γι’αυτό. Για τον καθηγητή Wiles το να αποδείξει το τελευταίο θεώρημα του Fermat που είχε διατυπωθεί τον 17ο αιώνα αποτέλεσε όνειρο από τα παιδικά του χρόνια. Για τον λόγο αυτό είχε ήδη αφιερώσει στο στόχο του μια ολόκληρη δεκαετία από τη ζωή του.\nΠραγματικά για να προχωρήσει στο στόχο του ο Wiles χρειάστηκε να εκτελέσει υπολογισμούς που έπιαναν 100 περίπου σελίδες. Στην εξέλιξη του εγχειρήματός του συνετέλεσε μάλιστα στην ανάπτυξη ιδιαίτερων κλάδων των Μαθηματικών εργαλεία των οποίων χρησιμοποίησε για να πετύχει την απόδειξη του θεωρήματος. Αυτό που έκανε συγκεκριμένα ήταν να αντιμετωπίσει για πρώτη φορά σοβαρά το πόρισμα των Shimura-Taniyama , μια σημαντική διορατική ματιά τόσο στην αναλυτική γεωμετρία όσο και στην μιγαδική ανάλυση. Ο Wiles απασχολούμενος με το πόρισμα Shimura-Taniyama δημιούργησε ένα δεσμό μεταξύ αυτών των δύο μαθηματικών κλάδων. Από τούδε και στο εξής πρωτοποριακές ανακαλύψεις στον ένα κλάδο θα έμελλε να εμπνέουν και τον άλλο. Επίσης από τη στιγμή που αυτή η γέφυρα δημιουργήθηκε , τέθηκαν και οι βάσεις για την ενοποίηση περισσότερων – φαινομενικά άσχετων – μαθηματικών θεωριών.\nΟ Pierre de Fermat γεννήθηκε στις 20 Αυγούστου του 1601 σε μια μικρή πόλη της νοτιοδυτικής Γαλλίας. Ακολούθησε καριέρα ως δικαστικός και εργάστηκε για λογαριασμό της τοπικής κυβέρνησης. Για να εξασφαλισθεί το αμερόληπτο των δικαστών την εποχή εκείνη , δεν τους επιτρεπόταν να έρχονται σε επαφή με τον πολύ κόσμο και περιόριζαν τις κοινωνικές τους εκδηλώσεις. Για τον λόγο αυτό ο Fermat στον ελεύθερο χρόνο του όταν σταματούσε τη δουλειά του , ξεκινούσε την ενασχόλησή του με το χόμπι του , τα Μαθηματικά. Παρ’ότι ερασιτέχνης , ο Fermat ήταν αρκετά καλλιεργημένος μαθηματικά και σε αυτόν οφείλεται κατά ένα μεγάλο μέρος η ανάπτυξη της θεωρίας των πιθανοτήτων και οι βάσεις του μαθηματικού λογισμού\nΠερισσότερο από όλα ο Fermat ήταν πολύ καλός γνώστης της θεωρίας αριθμών και ασχολήθηκε με τη μελέτη των ακεραίων αριθμών και τις σχέσεις που ισχύουν μεταξύ τους. Συχνά έγραφε επιστολές προς γνωστούς μαθηματικούς της εποχής του στις οποίες εξέθετε τις απόψεις και αναλύσεις του πάνω σε μαθηματικά προβλήματα , αλλά επίσης ζητούσε και την άποψή τους για την επιβεβαίωση των δικών του μεθόδων. Αυτές οι «προκλήσεις» καθώς και το γεγονός ότι δεν αποκάλυπτε τους δικούς του υπολογισμούς , προκαλούσε συχνά μια κάποια απογοήτευση.\nΟ Fermat έγραψε κάποτε μια ανάλυση σχετική με το περίφημο πια «τελευταίο θεώρημα του» , κατά τη διάρκεια της ενασχόλησής του με το αρχαίο ελληνικό κείμενο Αριθμητική (Arithmetica) που ήταν γραμμένο από τον Διόφαντο της Αλεξάνδρειας. Το βιβλίο αυτό ανέλυε το θέμα της ύπαρξης ακεραίων λύσεων για την εξίσωση a2+b2=c2 , που είναι ο γνωστός τύπος του Πυθαγόρα για τα ορθογώνια τρίγωνα. Η εξίσωση αυτή έχει άπειρες τριάδες λύσεων , που καλούνται πυθαγόρειες τριάδες. Μια γνωστή σε όλους λύση είναι η a=3, b=4, c=5. Ο Fermat επέκτεινε τον τύπο του Πυθαγόρα ένα βήμα παραπάνω και κατέληξε στο συμπέρασμα ότι δεν υπάρχουν μη μηδενικές λύσεις (τριάδες) για μια οικογένεια παρόμοιων εξισώσεων της μορφής an+bn=cn , όπου n= ακέραιος >2.\nΕίναι εκπληκτικό το γεγονός ότι παρ’όλο που υπάρχουν άπειρες πυθαγόρειες τριάδες, δεν υπάρχει καμία τριάδα Fermat. Παρ’όλ’αυτά ο Fermat πίστευε ότι μπορούσε να υποστηρίξει τον ισχυρισμό του με μια αυστηρή απόδειξη. Στο περιθώριο του βιβλίου Arithmetica ο Fermat έγραψε μια υποσημείωση που ταλάνισε γενιές μαθηματικών : «Έχω βρει μια εκπληκτική απόδειξη αυτής της πρότασης , την οποία το περιθώριο αυτού εδώ του βιβλίου είναι πολύ μικρό για να χωρέσει».\nΟ Fermat έγραψε και άλλα τέτοια εξοργιστικά σημειώματα και μετά το θάνατό του ο γιος του εξέδωσε μια έκδοση του Arithmetica η οποία περιείχε όλα αυτά τα πειραχτικά προς τους μαθηματικούς σχόλια. Τελικά αυτό που συνέβη στην πράξη ήταν να αποδειχθούν και τα συνθετότερα των θεωρημάτων και ένα μόνο να μείνει άλυτο : το τελευταίο θεώρημα του Fermat.\nΠολλοί μαθηματικοί πολέμησαν κατά καιρούς να βρουν κάποια απόδειξη , όμως τελικά αποτύγχαναν. Το 1742 ο Leonard Euler , ο μεγαλύτερος θεωρητικός της θεωρίας των αριθμών του 18ου αιώνα , απογοητεύτηκε τόσο από την ανικανότητά του να επιλύσει το πρόβλημα , που ζήτησε από ένα φίλο του να ψάξει το σπίτι του Fermat μήπως και τυχόν έβρισκε κάποιο μυστικό παραπεταμένο σημείωμα που θα βοηθούσε στην προσπάθεια επίλυσης. Τον 19ο αιώνα η Sophie Germain – η οποία λόγω προκατάληψης προς τις γυναίκες μαθηματικούς χρησιμοποιούσε τον ανδρικό τίτλο Monsieur Leblanc – έκανε το πρώτο μικρό αλλά αποφασιστικό βήμα. Η Germain απέδειξε ένα γενικό θεώρημα το οποίο επιχειρούσε να βοηθήσει στην εύρεση λύσεων για την εξίσωση Fermat για τιμές του n>2 που είναι πρώτοι αριθμοί έτσι ώστε και ο αριθμός 2n+1 να είναι επίσης πρώτος. Αλλά μια πλήρης απόδειξη για ύπαρξη τέτοιου είδους εκθετών που δίνουν λύσεις παρέμεινε έξω από τις δυνατότητές της .\nΣτην αρχή του 20ού αιώνα, ο Paul Wolfskehl , ένας Γερμανός βιομήχανος κληροδότησε 100.000 μάρκα σε όποιον θα αντιμετώπιζε επιτυχώς την πρόκληση του Fermat. Σύμφωνα με κάποιους ιστορικούς, ο Wolfskehl βρισκόταν σε κάποια περίοδο στα πρόθυρα αυτοκτονίας , αλλά απέκτησε τόσο πάθος στην προσπάθεια να βρει τη λύση στο πρόβλημα που είχε θέσει ο Fermat που σύντομα εγκατέλειψε την ιδέα περί αυτοκτονίας. Επηρεασμένος από αυτήν την τροπή που είχαν πάρει τα πράγματα ο Wolfskehl ξαναέγραψε την διαθήκη του . Το βραβείο που όρισε ήταν κάτι σαν χρέος στον γρίφο που του είχε σώσει την ζωή.\nΠαραδόξως , παρόλο που το βραβείο Wolfskehl ωθούσε τους χομπίστες μαθηματικούς να βρουν τη λύση , οι επαγγελματίες έχαναν κάθε ελπίδα. Γενικά μέχρι εκείνη την εποχή η απόδειξη του τελευταίου θεωρήματος του Fermat αποτελούσε ένα ρομαντικό και απραγματοποίητο όνειρο από το παρελθόν και τίποτα παραπάνω.\nΤο 1963, σε ηλικία 10 μόλις ετών ο Wiles σαγηνεύτηκε από την πρόκληση του τελευταίου θεωρήματος του Fermat . Είχε διαβάσει γι’αυτό στην τοπική βιβλιοθήκη στο Cambridge και είχε υποσχεθεί στον εαυτό του ότι μια μέρα θα πετύχαινε να παρουσιάσει μια ολοκληρωμένη απόδειξη.\nΔυστυχώς στα πρώτα του μαθητικά και φοιτητικά χρόνια οι δάσκαλοί του τον αποθάρρυναν από ένα τέτοιο εγχείρημα , θεωρώντας το ως κάτι πολύ μακρινό και άπιαστο. Τελικά όμως ο μεταπτυχιακός επιτηρητής του στο Πανεπιστήμιο του Cambridge τον ώθησε να ασχοληθεί με την περιοχή της μαθηματικής επιστήμης που ονομάζεται θεωρία των ελλειπτικών καμπυλών. Οι Αρχαίοι Έλληνες αρχικά ερεύνησαν την θεματική αυτή περιοχή. Οι ελλειπτικές καμπύλες εμφανίζονται μάλιστα σαν αντικείμενα προς μελέτη και στο βιβλίο Arithmetica. Αρχικά ο Wiles όταν άρχισε την ενασχόλησή του με την συγκεκριμένη περιοχή δεν μπορούσε να φανταστεί ότι αυτό θα τον οδηγούσε προς την κατεύθυνση του προβλήματος του Fermat.\nΟι ελλειπτικές καμπύλες δεν είναι ελλείψεις. Αντιθέτως έχουν πάρει αυτήν την ονομασία διότι περιγράφονται ως μαθηματικά αντικείμενα με χρήση κυβικών εξισώσεων, όπως τέτοιες είναι και οι εξισώσεις που περιγράφουν μια έλλειψη. Οι κυβικές εξισώσεις – ονομάζονται έτσι διότι είναι βαθμού 3 – για τις ελλειπτικές καμπύλες λαμβάνουν τη μορφή y2=x3+ax2+bx+c , όπου a,b και c είναι ακέραιοι που ικανοποιούν κάποιες συγκεκριμένες συνθήκες. Οι θεωρητικοί της θεωρίας αριθμών προσπαθούν γενικά να προσδιορίσουν τον αριθμό των ρητών λύσεων . Για την περίπτωση των εξισώσεων βαθμού 4ου ή και μεγαλύτερου ο αριθμός των πιθανών λύσεων είναι πάντα πεπερασμένος – γεγονός που ονομάζεται πόρισμα του Mordell και που απέδειξε το 1983 ο μαθηματικός Gerd Faltings. Όμως οι ελλειπτικές καμπύλες ( οι εξισώσεις που τις περιγράφουν ) παρουσιάζουν την ενδιαφέρουσα ιδιομορφία ότι μπορεί να έχουν είτε πεπερασμένο είτε άπειρο πλήθος λύσεων , πράγμα που είναι αδύνατο να μπορεί να πει κανείς να πει εύκολα από την αρχή.\nΓια να απλοποιήσουν κάπως τα πράγματα όσον αφορά στις εξισώσεις που περιγράφουν τις ελλειπτικές καμπύλες , οι μαθηματικοί κάνουν συχνά χρήση της αριθμητικής υπολοίπων (modular arithmetic). Διαιρούν τις μεταβλητές x και y της κυβικής εξίσωσης με έναν πρώτο αριθμό p και κρατούν μόνο το υπόλοιπο της διαίρεσης. Αυτή η εξίσωση που προκύπτει τώρα είναι ισοδύναμη με την αρχική και ονομάζεται «η mod p» ισοδύναμή της. Η διαδικασία αυτή της διαίρεσης με τον παράγοντα p και μεταβάλλοντας την τιμή του p ελέγχεται κάθε φορά το set των λύσεων που προκύπτει ( Το p λειτουργεί ως παράμετρος στην όλη διαδικασία ) . Οι υπολογισμοί αυτοί διαμορφώνουν μια σειρά από πολύ απλούστερα προβλήματα , τα οποία είναι ακριβώς ανάλογα με το αρχικό .\nΤο βασικό πλεονέκτημα της αριθμητικής υπολοίπων είναι ότι οι μέγιστες πιθανές τιμές των μεταβλητών της υπό εξέταση εξίσωσης περιορίζονται με βάση το p . Οι μαθηματικοί για να κατανοήσουν το πρόβλημα των απείρων λύσεων στο αρχικό πρόβλημα , εξετάζουν πώς μεταβάλλονται οι λύσεις καθώς μεταβάλλεται η παράμετρος p. Χρησιμοποιώντας αυτήν την πληροφορία κατασκευάζουν τις λεγόμενες L-σειρές , που είναι δυναμοσειρές όπου στην p-στη δύναμη εμφανίζεται ως συντελεστής ο αριθμός των λύσεων που προκύπτει με χρήση του modulo-p για την τροποποίηση της αρχικής εξίσωσης.\nΣτην πραγματικότητα , στα μαθηματικά υπάρχουν και άλλες μαθηματικές οντότητες που καλούνται τύποι υπολοίπων (modular forms) και οι οποίοι διαθέτουν επίσης L-σειρές. Οι τύποι υπολοίπων δεν έχουν καμία σχέση με την αριθμητική υπολοίπων. Είναι ένα είδος συνάρτησης που σχετίζεται με τους μιγαδικούς αριθμούς.\nΟι τύποι υπολοίπων παρουσιάσουν το εκπληκτικό χαρακτηριστικό ότι μπορούν να εμφανίσουν μια γενικευμένη συμμετρία. Όπως οι τριγωνομετρικές συναρτήσεις , π.χ η συνάρτηση ημίτονο μένει απαράλλαχτη αν το όρισμά της μεταβληθεί κατά γωνία π ακτινίων, έτσι και οι τύποι υπολοίπων εμφανίζουν μια τέτοια αλλά πιο γενικευμένη συμμετρία ούτως ώστε να μετασχηματίζουν ένα μιγαδικό όρισμα με τέτοιο τρόπο που το αποτέλεσμα να παραμένει αναλλοίωτο. Ο πρώτος που μελέτησε αυτό το φαινόμενο της συμμετρίας ήταν ο Γάλλος Henri Poincare.\nΜια δεκαετία περίπου πριν ο Wiles μάθει για το πρόβλημα του Fermat δύο Γιαπωνέζοι μαθηματικοί , ο Goro Shimura και ο Yutaka Taniyama εξέλιξαν μια θεωρία σχετικά με τους τύπους υπολοίπων που θα αποτελούσε τον ακρογωνιαίο λίθο στην προσπάθεια της απόδειξης από τον Wiles. Οι γιαπωνέζοι μαθηματικοί πίστευαν πως οι τύποι υπολοίπων και οι ελλειπτικές καμπύλες συνδέονταν στενά ως θεωρίες, παρ’όλο που οι δύο αυτές οντότητες ανήκαν σε δύο διαφορετικούς κλάδους των μαθηματικών. Με αφετηρία στην σκέψη τους ότι και τόσο στους τύπους υπολοίπων όσο και στις ελλειπτικές τροχιές έχουμε χρήση των L-σειρών , ισχυρίστηκαν ότι μεταξύ των δύο αυτών συνόλων αντικειμένων θα μπορούσε να υπάρξει μια απεικόνιση , τέτοια ώστε σε κάθε ζεύγος που αντιστοιχίζεται να αναλογεί σε κάθε περίπτωση η ίδια L-σειρά.\nΟι δύο μαθηματικοί γνώριζαν ότι αν ο ισχυρισμός τους ήταν σωστός , τότε οι συνέπειες θα ήταν πολύ σημαντικές. Και αυτό διότι με την σύνδεση των κλάδων των μαθηματικών θα ήταν πλέον δυνατό τα πορίσματα που θα προέκυπταν στον ένα να εφαρμόζονται και στον άλλο κλάδο και αντίστροφα.\nΗ υπόθεση που διαμόρφωσαν οι δύο Γιαπωνέζοι μαθηματικοί , αν και δεν αποδείχτηκε αμέσως , ωστόσο καθώς περνούσαν τα χρόνια επηρέαζε όλο και περισσότερο τους μαθηματικούς της εποχής. Μέχρι που φτάσανε στο σημείο πολλοί από αυτούς να θεωρούν την υπόθεση Shimura-Taniyama ως δεδομένη και τη χρησιμοποιούσαν σαν βάση για την απόδειξη περαιτέρω προτάσεων.\nΤο φθινόπωρο του 1984 σε ένα επιστημονικό συμπόσιο στο Oberwolfach της Γερμανίας ο καθηγητής Gerhard Frey του Πανεπιστημίου του Saarland έδωσε μια διάλεξη που έδινε μια άλλη κατεύθυνση αντιμετώπισης του προβλήματος του Fermat. Συγκεκριμένα οδήγησε τα μυαλά της εποχής προς την κατεύθυνση της χρήσης της δια ατόπου απαγωγής.\nΗ ιδέα του Frey είχε ως εξής: Έστω ότι οι αριθμοί Α και Β είναι τέλειες n-στές δυνάμεις δύο αριθμών έτσι ώστε και το άθροισμα Α+Β να είναι τέλεια n-οστή δύναμη κάποιου αριθμού, δηλ. έστω ότι υπάρχει μια λύση στην εξίσωση του Fermat. Τότε οι αριθμοί Α και Β μπορούν να χρησιμοποιηθούν ως συντελεστές σε μια εξίσωση ειδικής ελλειπτικής καμπύλης : y2=x(x - A)(x + B). Μια ποσότητα η οποία υπολογίζεται πάντοτε σε κάθε περίπτωση μελέτης ελλειπτικών καμπυλών είναι η παράσταση Κ=Α2Β2(Α+Β)2 .Με βάση τα όσα αναφέρθηκαν για τους Α και Β η παράσταση Κ είναι επίσης μια τέλεια n-οστή δύναμη. Το κρίσιμο σημείο στην τακτική του Frey είναι ότι αν το τελευταίο θεώρημα του Fermat είναι λάθος , τότε ακέραιες λύσεις Α και Β μπορούν να χρησιμοποιηθούν για την κατασκευή της παράστασης Κ , η οποία θα είναι τέλεια n-οστή δύναμη. Συνεπώς το να αποδείξει κανείς ότι η παράσταση Κ δεν μπορεί ποτέ να είναι μια τέλεια n-οστή δύναμη θα αποτελούσε ένδειξη ότι ισχύει το θεώρημα του Fermat. Ο Frey δεν μπόρεσε να προχωρήσει περαιτέρω σε αυτό το σημείο . Υποψιάστηκε όμως ότι αν υπήρχε μια ελλειπτική καμπύλη της οποίας η αντιστοιχούσα Κ παράσταση ήταν τέλεια n-οστή δύναμη, τότε αυτή η ελλειπτική καμπύλη θα ήταν modular. Με άλλα λόγια η ύπαρξη μιας τέτοιας καμπύλης θα ακύρωνε την ορθότητα της πρότασης Shimura-Taniyama. Σκεπτόμενος ανάποδα , ο Frey διατύπωσε τον ισχυρισμό ότι αν κάποιος κατάφερνε να αποδείξει την θεωρία Shimura-Taniyama και επίσης ότι η ελλειπτική εξίσωση y2=x(x - A)(x + b)δεν είναι modular , θα είχε καταφέρει ισοδύναμα να αποδείξει ότι η ελλειπτική αυτή εξίσωση δεν μπορεί να υπάρξει. Στην περίπτωση αυτή και η λύση στην εξίσωση του Fermat δεν μπορεί να υπάρξει και συνεπώς το θεώρημα του Fermat θα αποδεικνυόταν.\nΠολλοί μαθηματικοί προσπάθησαν να ακολουθήσουν τη γραμμή που είχε χαράξει o Frey , αλλά η πιο ουσιαστική προσπάθεια έγινε από έναν από τους συγγραφείς αυτού του άρθρου , τον μαθηματικό Ribet.\nΓια αρχή να πούμε ότι η απόδειξη του Ribet βασίστηκε σε μια γεωμετρική μέθοδο για την «πρόσθεση» δύο σημείων μιας ελλειπτικής καμπύλης. Οπτικά η ιδέα είναι ότι προβάλλουμε μια γραμμή ανάμεσα από ένα ζεύγος διακριτών λύσεων , P1 και P2. Η γραμμή τότε τέμνει την καμπύλη σε ένα τρίτο σημείο το οποίο διαισθητικά το ονομάζουμε το άθροισμα των Ρ1 και Ρ2. . Μια πιο χρήσιμη εκδοχή αυτής της πρόσθεσης έχει ως εξής: πρώτα «προσθέτουμε» δύο σημεία και λαμβάνουμε ένα νέο σημείο , όπως περιγράφηκε και τελικά βρούμε το συμμετρικό αυτού του σημείου ως προς τον άξονα x λαμβάνουμε την τελική λύση Q.\nΑυτή η ειδική μορφή πρόσθεσης μπορεί να εφαρμοσθεί σε οποιοδήποτε ζεύγος σημείων εντός του άπειρου πλήθους σημείων της καμπύλης, όμως αυτή η πράξη είναι ιδιαίτερα χρήσιμη , αν λάβουμε υπ’όψη ότι υπάρχουν σύνολα με πεπερασμένα το πλήθος σημεία τα οποία έχουν την ιδιότητα το άθροισμα οποιωνδήποτε δύο να ανήκει επίσης στο σύνολο που ανήκουν τα αρχικά αυτά σημεία . Τα σύνολα αυτά μαζί διαμορφώνουν μια ομάδα , η οποία υπακούει σε μια σειρά αξιωμάτων. Αποδεικνύεται ότι αν η ελλειπτική καμπύλη είναι modular τότε το ίδιο ισχύει και με όλα τα σημεία που ανήκουν σε μια μη πεπερασμένη ομάδα σημείων της καμπύλης. Αυτό που απέδειξε ο Ribet είναι ότι μια συγκεκριμένη ομάδα σημείων που ανήκουν στην ελλειπτική καμπύλη του Frey δεν μπορεί να είναι modular , και έτσι αποκλείεται να είναι modular και ολόκληρη η καμπύλη.\nΓια περίπου τρεισήμισι αιώνες , το τελευταίο θεώρημα του Fermat ήταν ένα μεμονωμένο πρόβλημα , ένας μυστηριώδης και αποκλεισμένος γρίφος των μαθηματικών. Το 1986 ο Ribet δουλεύοντας πάνω στο δρόμο που είχε ανοίξει ο Frey , είχε πετύχει να αναδείξει για τα καλά το πρόβλημα και αναζωπυρώσει το ενδιαφέρον για την επίλυσή του. Φτάσαμε τελικά στο σημείο να είναι προφανώς δυνατόν να αποδειχτεί το τελευταίο θεώρημα , μόνο αν αποδεικνυόταν η πρόταση των Shimura-Taniyama. Τελικά ο Wiles , που ήταν πλέον καθηγητής στο Πανεπιστήμιο του Princeton δεν έχασε χρόνο. Αφιέρωσε επτά περίπου χρόνια και δούλεψε με απόλυτη μυστικότητα και μόνο η γυναίκα του γνώριζε για το μεγάλο του αυτό πάθος.\nO Wiles έπρεπε, για να πετύχει το εγχείρημά του, να καταφέρει να αξιοποιήσει και να συνδυάσει τις μέχρι τότε γνωστές μεθόδους από την θεωρία των αριθμών. Όταν οι θεωρίες αυτές αποδεικνύονταν ανεπαρκείς , αναγκαζόταν να επινοεί και να χρησιμοποιεί νέες δικές του μεθόδους.\nΌπως αποδείχτηκε τελικά ο Wiles δεν χρειάστηκε καν να αποδείξει την πλήρη πρόταση των Shimura-Taniyama . Αντιθέτως αυτό που χρειάστηκε να κάνει ήταν να δείξει ότι ένα συγκεκριμένο υποσύνολο ελλειπτικών καμπύλων - τέτοιο που να περιελάμβανε την υποθετική καμπύλη που είχε προτείνει ο Frey , αν αυτή όντως υπήρχε – είναι modular. Ωστόσο κάτι τέτοιο δεν απλούστευε και πολύ το έργο του , διότι το υποσύνολο καμπυλών που είχε να μελετήσει περιελάμβανε όλες τις ιδιάζουσες περιπτώσεις. Η στρατηγική του Wiles χρησιμοποίησε τα ίδια εργαλεία που είχε χρησιμοποιήσει και ο Ribet συν πολλά ακόμα.\nΗ δυσκολία βρισκόταν στο να αποδειχτεί ότι κάθε καμπύλη στο υποσύνολο του Wiles ήταν modular. Για να το πετύχει αυτό ο Wiles τις ομαδικές ιδιότητες ενός συνόλου σημείων μιας ελλειπτικής καμπύλης και εφάρμοσε ένα θεώρημα των μαθηματικών Langlands και Tunnell. To θεώρημα αποδεικνύει ότι για κάθε ελλειπτική καμπύλη που ανήκει στο σύνολο του Wiles υπάρχει πάντα μια ομάδα σημείων που είναι modular. Αυτή η απαίτηση ωστόσο είναι αναγκαία αλλά όχι ικανή για την απόδειξη ότι η ελλειπτική καμπύλη σαν σύνολο είναι modular .\nΗ ομάδα που εξεταζόταν είχε μόνο εννιά στοιχεία και κάποιος μπορεί να θεωρούσε ότι η απόδειξη ότι η ομάδα αυτή είναι modular θα ήταν ένα πολύ μικρό βήμα για να μπορεί να γενικευτεί για όλη την καμπύλη. Για να κλείσει αυτό το κενό ο Wiles αποφάσισε να μελετήσει τις ιδιότητες ομάδων με πολύ μεγαλύτερο πλήθος στοιχείων και συγκεκριμένα δυνάμεων του εννιά. Αν αποδείκνυε ότι ομάδες με πολύ μεγάλο πλήθος στοιχείων ήταν modular , θα κατέληγε ότι το ίδιο ισχύει και για όλη την καμπύλη , μπορώντας πλέον να γενικεύσει ευκολότερα. Ο Wiles το πέτυχε αυτό με χρήση μιας τεχνικής που είχε ως βάσει την μέθοδο της μαθηματικής επαγωγής . Δηλαδή αποδείκνυε ότι μια ομάδα πεπερασμένων το πλήθος στοιχείων είναι modular ελέγχοντας την αντίστοιχη ιδιότητα της αμέσως προηγούμενης ομάδας. Τελικά στις 23 Ιουνίου του 1993 ο Wiles περιχαρής ανακοίνωσε την συνολική του μελέτη σε ένα συνέδριο στο Πανεπιστήμιο του Cambridge και εξέπληξε όλη τη μαθηματική κοινότητα.\nΩστόσο δεν άργησαν και πολύ να εμφανιστούν τα πρώτα σημάδια που έθεταν σε αμφισβήτηση το κύρος της μελέτης του Wiles. Και αυτό συνέβη όταν ο καθηγητής Nicholas Katz από το Princeton εντόπισε μια ατέλεια στην αποδεικτική διαδικασία που είχε ακολουθηθεί. Στην επαγωγική του μέθοδο ο Wiles είχε δανειστεί την μέθοδο Kolyvagin-Flach από δύο διαφορετικούς καθηγητές αμερικανικών Πανεπιστημίων. Όμως οι μέθοδοι αυτές φαινόταν ότι δεν μπορούσαν να εφαρμοστούν για συγκεκριμένους λόγους στην προκειμένη περίπτωση και έτσι καθιστούσαν την όλη απόδειξη ανεπαρκή.\nΓια τους επόμενους 14 μήνες ο Wiles αποσύρθηκε από τα φώτα της δημοσιότητας και συζητούσε το όλο θέμα μόνο με ένα παλιό μαθητή του , τον Richard Taylor . Μαζί προσπάθησαν να βρουν λύση στο πρόβλημα , διατηρώντας τη μέθοδο που είχε χρησιμοποιήσει ο Wiles και τροποποιώντας την κατάλληλα ούτως ώστε να δίνει ικανοποιητικά αποτελέσματα. Είχαν αρχίσει να χάνουν κάθε ελπίδα όταν τελικά το Σεπτέμβριο του 1994 βρήκαν την ζωτική λύση. O Wiles διαπίστωσε ότι μια επιμέρους μέθοδος που είχε απορρίψει στο παρελθόν μπορούσε να πετύχει ακριβώς για τον ίδιο λόγο που αποτύγχανε η μέθοδος Kolyvagin-Flach, για την οποία είχε γίνει όλη η φασαρία και του είχε δημιουργήσει πονοκέφαλο.\nΟ ίδιος ο Wiles θυμάται και περιγράφει την αντίδρασή του σε αυτή την ανακάλυψη: «Ήταν τόσο απερίγραπτα όμορφη , ήταν τόσο απλή και συνάμα μεγαλόπρεπη. Την πρώτη νύχτα πήγα σπίτι και κοιμήθηκα με τις σκέψεις αυτής της ανακάλυψης. Και το επόμενο πρωί την ξαναέλεγξα και την βρήκα εντάξει . Ήταν κάτι που ήθελα να το ανακοινώσω στη γυναίκα μου με μεγάλη ικανοποίηση. Το βρήκα ! Βρήκα τη διόρθωση στην απόδειξή μου !\nΓια τον Wiles , το βραβείο Wolfskehl είναι το ορόσημο μιας προσπάθειας που κράτησε περισσότερο από 30 συνολικά χρόνια. «Έχοντας πλέον λύσει το πρόβλημα είχα μια απόλυτη αίσθηση ελευθερίας . Ήμουν τόσο παθιασμένος με αυτό το πρόβλημα που για οκτώ χρόνια ήταν ένα από τα λίγα πράγματα που είχα συνεχώς στο μυαλό μου , από το πρωί μέχρι το βράδυ. Η οδύσσεια πλέον έφτασε στο τέλος της!\nΓια άλλους μαθηματικούς όμως, αρκετά μεγάλα ερωτήματα είναι ακόμα ανοιχτά. Συγκεκριμένα όλοι συμφωνούν στο ότι η απόδειξη που έδωσε ο Wiles είναι τελικά αρκετά πολύπλοκη και μοντέρνα ώστε να προσεγγίζει αυτό που είχε στο μυαλό του ο Fermat όταν έγραψε το περίφημο σημείωμα στο Arithmetica. Συνεπώς είτε ο Fermat έκανε λάθος και η απόδειξή του – αν ποτέ υπήρξε – ήταν ανεπαρκής, είτε μια απλή και αφοπλιστική απόδειξη περιμένει την ανακάλυψή της\nΟ RICHARD FEYNMAN ΚΑΙ Ο ΑΡΙΘΜΟΣ π


Στην Αμερικανική τηλεοπτική σειρά ο κλειστός κοινωνικός κύκλος των πρωταγωνιστών είχε οδηγήσει να παντρεύονται όλοι με όλους. Οι Ιταλοί υιοθετώντας το όνομα κράτησαν και τις συνήθειες. Το μεγάλο Beverly παντρεύει ανέσεις σκούτερ και επιδόσεις μοτοσυκλέτας. Με τιμή λίγο πάνω από τον ανταγωνισμό, αλλά με πολλά αντισταθμιστικά οφέλη και κινητήρα ιδανικό για τα δεδομένα της ελληνικής πραγματικότητας, η επιτυχία δεν προκαλεί έκπληξη.\nΕίναι αυτός ο μονοκύλινδρος των πεντακοσίων κυβικών, που γεφυρώνει το χάσμα ανάμεσα σε δύο κατηγορίες που στη χώρα μας έχουν μεγάλη απήχηση: Τα σκούτερ και τις μεσαίου κυβισμού μοτοσυκλέτες. [blockquote]Ναι\nγια την πολυχρηστικότητά του\nγια το μεγάλο μεταξόνιο\nγια τον περιορισμένο αποθηκευτικό χώρο\nαγοράζετε δύο στην τιμή του ενός και πάτε παντού με στιλ, ενώ ταυτόχρονα δεν δείχνει την ηλικία του\nΤη γενική κατάσταση των πλαστικών για σημεία που δεν κάνουν απόλυτη εφαρμογή, και ίσως υποδεικνύουν επισκευή από πτώση. Αν πρόκειται για μοντέλο ’03-’04, ρωτήστε αν έχει γίνει αλλαγή στα υλικά του φυγόκεντρου συμπλέκτη και κάντε μια μεγάλη βόλτα σε γρήγορο ρυθμό με απότομα ανοίγματα, για να δείτε αν παρουσιάζεται μηχανικός θόρυβος.[/blockquote]\nΑν κάποιος θέλει ένα σκούτερ για καθημερινή μετακίνηση και μια μοτοσυκλέτα για βόλτες στον ελεύθερο χρόνο του, αλλά ένα κλειδί, τότε το Beverly είναι μια πρόταση που "παίζει" δυνατά. Από τότε που έκανε για πρώτη φορά την εμφάνισή του μέχρι σήμερα, οι ανταγωνιστές στην κατηγορία έχουν πολλαπλασιαστεί, με τους Κινέζους να καταβάλουν αξιότιμες προσπάθειες, αλλά και εταιρείες που ανήκουν στον ίδιο όμιλο να παρουσιάζουν αντίστοιχα μοντέλα. Ωστόσο, τα υψηλά στάνταρ που εξαρχής είχε θέσει και η ποιότητα κατασκευής του, το κράτησαν εντός ανταγωνισμού και μάλιστα με αξιώσεις.\nΜε εμφάνιση που ακολουθούσε τα 200 ή 125 -στο πιο "σοβαρό" όμως- και με πιο μεγάλες διαστάσεις, το 500 έδειχνε οικείο. Η άνετη και εργονομική του σέλα διεκδικεί την προτίμηση των συνεπιβατών -και αν μάλιστα πρόκειται για συνεπιβάτη γυναικείου φύλου, οι έρευνες έχουν αποδείξει ότι η γνώμη τους επηρεάζει σημαντικά τις πωλήσεις. Το ότι ουσιαστικά παραμένει ίδιο οπτικά για το 2008, αποδεικνύει εκ των υστέρων ότι ο σχεδιασμός του βρισκόταν μπροστά από την εποχή του και δεν έχει ξεπεραστεί ακόμα.\nΚαι από πλευράς επιδόσεων όμως, παραμένει εντός των πλαισίων του ανταγωνισμού. Με 28 από τους 39 ανακοινωμένους ίππους να φτάνουν στον πίσω τροχό, όχι μόνο θα φύγει μπροστά στο φανάρι, αλλά θα ταξιδέψει άνετα, διατηρώντας ταχύτητες της τάξης των 140 χιλιομέτρων με άνεση, σκαρφαλώνοντας αν χρειαστεί μέχρι τα 160, ή και τα 180 στο κοντέρ υπό ιδανικές συνθήκες. Η επιτάχυνση είναι δυνατή και έρχεται άμεσα με την περιστροφή του γκαζιού, σπινάροντας εύκολα τον πίσω τροχό. Αν όμως τέτοιου είδους συμπεριφορά αποτελεί τη μόνιμη συνήθειά σας, τότε υπάρχει περίπτωση να αρχίσει να σας ακολουθεί ένας ιδιόρρυθμος θόρυβος από τον συμπλέκτη. Ο φυγοκεντρικός συμπλέκτης των μοντέλων ’03 και ’04, σε γρήγορους ρυθμούς και απότομα ανοίγματα του γκαζιού άρχιζε να παραπονιέται -αλλά μέχρι εκεί. Πέραν του παραγόμενου θορύβου, δεν υπήρχε καμία άλλη παρενέργεια, τόσο στην αξιοπιστία όσο και στην απόδοση.\nΜετά το 2004 το πρόβλημα αυτό αντιμετωπίστηκε πλήρως, με αντικατάσταση κάποιων υλικών στον συμπλέκτη και δεν συναντάται πλέον. Ορισμένοι μάλιστα ιδιοκτήτες παλαιότερων μοντέλων είχαν προχωρήσει σε αντικατάσταση, στα πλαίσια του service. Αν τώρα σκοπεύετε να αγοράσετε κάποιο μοντέλο ’03-'04, δεν θα πρέπει να σας ανησυχεί αυτό, καθώς ακόμα και αν παρουσιαστεί ο θόρυβος, αντιμετωπίζεται εύκολα και γρήγορα στην αντιπροσωπεία, με κόστος γύρω στα εκατό ευρώ. Η γρήγορη οδήγηση βέβαια με το 189 κιλών σκούτερ, εξίσου γρήγορα θα φθείρει τα πίσω τακάκια -αλλά αυτό αποτελεί επιλογή σας.\nΕίναι πάντως δύσκολο να μην πας γρήγορα με το Beverly 500, καθώς το μεγάλο, 41 χιλιοστών πιρούνι με τη σκληρή συμπεριφορά του και το στιβαρό πλαίσιο, δημιουργούν τις προϋποθέσεις για το κυνήγι της ταχύτητας στην είσοδο της στροφής. Ο μπροστινός τροχός των 16 ιντσών περνά εύκολα πάνω από την πλειοψηφία των ανωμαλιών του οδοστρώματος, και ο 14 ιντσών πίσω θα ακολουθήσει -αλλά το αμορτισέρ με τη μικρή διαδρομή των 78 χιλιοστών, θα περιορίσει την κάθετη κίνησή του. Σε μια προσπάθεια να μειωθεί το ύψος της σέλας και να μείνει χώρος από κάτω για τουλάχιστον ένα μικρό jet κράνος, αυτή ήταν μια αναγκαία παραχώρηση. Ωστόσο, έτσι κέρδισε σε συμπεριφορά μέσα στη στροφή.\nΤο Beverly 500 ακροβατεί ανάμεσα στην άνεση και τον σπορ χαρακτήρα χωρίς να κάνει παραχωρήσεις. Είναι μια δύσκολη αποστολή, αλλά οι Ιταλοί τα κατάφεραν. Άνετο και γρήγορο μέσα στην πόλη, με σύγχρονη σχεδίαση που τραβά τα βλέμματα, αφήνει το αστικό περιβάλλον ορμώντας στην εθνική οδό με αξιώσεις. Αν κινήστε εκεί συχνά, θα χρειασθείτε τη ζελατίνα, καθώς δεν υπάρχει άλλη προστασία από τον αέρα. Η διασκέδαση όμως έρχεται σε επαρχιακές διαδρομές. Εκεί το Beverly θα κινηθεί σβέλτα ακόμα και με δύο άτομα και πάνω απ’ όλα με ενεργητική ασφάλεια. Στα χρήματα που γίνεται διαθέσιμο, λίγες μοτοσυκλέτες ή σκούτερ μπορούν να προσφέρουν αντίστοιχα οφέλη και ίσως γι’ αυτό αλλάζει έτσι εύκολα χέρια.\nΤύπος: Μονοκύλινδρος, τετράχρονος, υγρόψυκτος με 1 ΕΕΚ, 4 βαλβίδες\nΔιάμετρος επί διαδρομή (mm): 92x69\nΧωρητικότητα (cc): 459\nΑνάφλεξη: Ηλεκτρονική, μεταβαλλόμενο αβάνς\nΤροφοδοσία: Ηλεκτρονικός ψεκασμός Magneti Marelli\nΣύστημα εξαγωγής: 2 σε 1, καταλύτης\nΤελική Μετάδοση: Τροχαλίες μεταβαλλόμενης διαμέτρου, τραπεζοειδής ιμάντας, γραναζωτός μειωτήρας\nΤύπος: Ατσάλινο σωληνωτό χωροδικτύωμα\nΜεταξόνιο (mm): 1550\nΜήκος (mm): 2215\nΠλάτος (mm): 770\nΒάρος κενή / γεμάτη (kg): 189 / –\nΡεζερβουάρ / ρεζέρβα (l): 13,2 / 3\nΕμπρός: Yδραυλικό τηλεσκοπικό πιρούνι\nΠίσω: Αιωρούμενος βραχίονας με δύο υδραυλικά αμορτισέρ\nΔιαδρομή (mm): 78\nΕμπρός: Δύο δίσκοι 260 χιλιοστών με δαγκάνες Brembo Serie Oro δύο αντικριστών εμβόλων και σύστημα Integrale\nΠίσω: Δίσκος 240 χιλιοστών με δαγκάνα Brembo Serie Oro δύο αντικριστών εμβόλων και σύστημα Integrale\nΕλαστικό: Pirelli GTS 23 (Tubeless) / 110/70-16 52S\nΕλαστικό: Pirelli GTS 24 (Tubeless) / 150/70-14 66S\nΤαχύμετρο (χιλιόμετρα ή μίλια ανά ώρα) με ολικό και μερικό χιλιομετρητή, immobilizer, ενδεικτικές λυχνίες για λειτουργία ψεκασμού / μεσαία και μεγάλη σκάλα φώτων / πίεση λαδιού / φλας / ρεζέρβα / λειτουργία immobilizer, ενδείξεις στάθμης καυσίμου και θερμοκρασίας ψυκτικού, αποθηκευτικός χώρος κάτω από τη σέλα και ντουλαπάκι στην ποδιά, πλαστικός γάντζος, σχάρα, αδιάβροχο κάλυμμα σέλας, πρίζα 12V/180W, εργαλεία, πλαϊνό και κεντρικό σταντ\nΙσχύς εργοστασίου (ΗΡ/rpm): 39 / 7.500\nΡοπή εργοστασίου (kg.m/rpm): 4,38 / 5.500\nΜέχρι τα 50 χιλιόμετρα ανά ώρα, που είναι το μέγιστο επιτρεπόμενο όριο εντός πόλης, κινήστε ομαλά και πολιτισμένα. Αν μπείτε σε λεωφόρο με μεγαλύτερο όριο ή αποφασίσετε να παρανομήσετε, το Beverly δεν θα σας σταματήσει καθόλου. Αντιθέτως, μετά τα 50 θα αρχίσει να ανεβάζει δυνατά και σταθερά μέχρι και τα 110. Γραμμική και μεστή απόδοση που χαρίζει χαμόγελα


ΠΡΟΔΟΣΙΑ... Ινδία: Βουλευτής ζήτησε διαζύγιο από την σύζυγό του επειδή αυτή πήγε σε αντίπαλο κόμμα! | Εφημερίδα "Στόχος" - Stoxos newspaper\nΠΡΟΔΟΣΙΑ... Ινδία: Βουλευτής ζήτησε διαζύγιο από την σύζυγό του επειδή αυτή πήγε σε αντίπαλο κόμμα!\nΛίγες ώρες αργότερα, σε άμεση απάντηση - συνέντευξη Τύπου, ο 40χρονος Καν, αντέδρασε και με δάκρυα στα μάτια ανακοίνωσε την απόφασή του να «διακόψει τη δεκαετή σχέση» με τη γυναίκα του.\n«Παρακαλώ, αποφύγετε στο εξής να χρησιμοποιήσετε το επώνυμο Kαν, μην αναφέρετε τον εαυτό σας ως "η σύζυγος του Σαουμίτρα Καν". Σας δίνω όλη την ελευθερία να χαρτογραφήσετε μόνη σας το πολιτικό σας πεπρωμένο», ανέφερε ο πολιτικός.


Ψύχος και χιονοπτώσεις φέρνει ο «Λέανδρος» – Σε συναγερμό η Πολιτική Προστασία - ΤΑ ΝΕΑ\ntanea.gr > Ελλάδα > Ψύχος και χιονοπτώσεις φέρνει ο «Λέανδρος» – Σε συναγερμό η Πολιτική Προστασία\nΣε ποιες περιοχές υπάρχει πρόβλημα\nΚύριο χαρακτηριστικό της ψυχρής εισβολής είναι οι χιονοπτώσεις, οι ισχυρές καταιγίδες, οι θυελλώδεις άνεμοι και ο παγετός.\nTANEA Team 15 Ιανουαρίου 2021 | 13:16\nΕπελαύνει στη χώρα η κακοκαιρία «Λέανδρος» με χαμηλές θερμοκρασίες και χιονοπτώσεις να εκδηλώνονται από το βράδυ της Πέμπτης, σαρώνοντας τη χώρα από βορρά προς νότο, με την Αττική να περιμένει χιόνια στα ορεινά τις επόμενες ώρες.\nΣτα «λευκά» έχουν ήδη ντυθεί περιοχές της Θεσσαλονίκης και της Χαλκιδικής.\nΧιόνια αναμένονται και στη Θεσσαλία και στην Ανατολική Στερεά Ελλάδα. Το χιόνι έφτασε επίσης στην πόλη του Κιλκίς, τη Φλώρινα, στα ορεινά του νομού Πέλλας, καθώς και στις Σέρρες, στην Εγνατία Οδό, μετά τα διόδια.\nΣτους Δήμους Φλώρινας και Αμυνταίου εξαιτίας της χιονόπτωσης και των χαμηλών θερμοκρασιών νηπιαγωγεία, δημοτικά και σχολεία Ειδικής Αγωγής θα παραμείνουν κλειστά.\nΚανονικά διεξάγεται η κυκλοφορία των οχημάτων στον δρόμο Ωραιοκάστρου – Μελισσοχωρίου στη Θεσσαλονίκη, μετά την αντιμετώπιση του παγετού που δημιουργήθηκε σε σημεία του οδοστρώματος κατά τη διάρκεια της χθεσινοβραδινής χιονόπτωσης.\nΣτα «λευκά» ντύθηκαν από χθες οι οικισμοί Λιβάδι, Περιστερά, Μονοπήγαδο και Άγιος Αντώνιος στον δήμο Θέρμης, ωστόσο η κυκλοφορία γίνεται χωρίς προβλήματα. Με απόφαση του δημάρχου Θεόδωρου Παπαδόπουλου, παραμένουν σε πλήρη ετοιμότητα και επιφυλακή η Πολιτική Προστασία του δήμου και οι υπάλληλοι όλων των εμπλεκόμενων υπηρεσιών για όσο διάστημα διαρκέσουν τα καιρικά φαινόμενα.\nΛόγω των έκτακτων καιρικών φαινομένων, της χιονόπτωσης και του παγετού, στον δήμο Βέροιας, ο δήμαρχος Κωνσταντίνος Βοργιαζίδης αποφάσισε να αναστείλει για σήμερα τα μαθήματα στα νηπιαγωγεία και δημοτικά σχολεία Ριζωμάτων και Τριποτάμου – Ράχης.\nΣε συναγερμό η Πολιτική Προστασία\nΣήμερα, Παρασκευή το πρωί θα πραγματοποιηθεί ευρεία σύσκεψη στο Κέντρο Επιχειρήσεων της Πολιτικής Προστασίας υπό τον υπουργό Προστασίας του Πολίτη, Μιχάλη Χρυσοχοΐδη, παρουσία του υφυπουργού Πολιτικής Προστασίας και Διαχείρισης Κρίσεων, Νίκου Χαρδαλιά, για το βέλτιστο συντονισμό όλων των εμπλεκόμενων φορέων Πολιτικής Προστασίας, ενόψει της επερχόμενης κακοκαιρίας, η οποία αναμένεται να πλήξει μεγάλο μέρος της χώρας μας κατά τις επόμενες ημέρες.\nΜε δελτίο που εξέδωσε για την κακοκαιρία, η Πολιτική Προστασία έδωσε λεπτομέρειες για το πότε και πού αναμένεται να κάνει το πέρασμά της η κακοκαιρία, δίνοντας αναλυτικές οδηγίες στους πολίτες ώστε να παραμείνουν ασφαλείς.\nΤα καιρικά φαινόμενα θα είναι πολύ έντονα κατά τόπους, με την Γενική Γραμματεία Πολιτικής Προστασίας να είναι σε αυξημένη ετοιμότητα προκειμένου να αντιμετωπίσουν άμεσα τις επιπτώσεις από την εκδήλωση των έντονων καιρικών φαινομένων.\nΚλειστά σχολεία σε δήμους της Δ. Μακεδονίας\nΟ «Λέανδρος» έφερε τα πρώτα χιόνια στα ορεινά της Θεσσαλονίκης. Από το βράδυ της Πέμπτης έπεσαν νιφάδες χιονιού στο Πανόραμα, τον Χορτιάτη, το Φίλυρο, στο Ωραιόκαστρο και στα ορεινά του δήμου Λαγκαδά, χωρίς να προκληθούν όμως προβλήματα. Κλειστοί είναι λόγω παγετού οι δρόμοι Αγ. Βασιλείου – Χορτιάτη και Μελισσοχωρίου – Ωραιοκάστρου. Ο υδράργυρος «έδειξε» το πρωί 2 βαθμούς Κελσίου στο κέντρο της Θεσσαλονίκης.\nΛόγω των δυσμενών καιρικών συνθηκών αποφασίστηκε να μείνουν κλειστά σήμερα τα σχολεία της Πρωτοβάθμιας Εκπαίδευσης στους δήμους Κοζάνης, Εορδαίας, Φλώρινας και Άργους Ορεστικού. Με αλυσίδες ή χιονολάστιχα διεξάγεται η κίνηση των οχημάτων στο εθνικό και επαρχιακό οδικό δίκτυο της Φλώρινας και σε ορισμένα σημεία της Καστοριάς.\nΝα έχουν στο όχημά τους αντιολισθητικές αλυσίδες και το ρεζερβουάρ γεμάτο καύσιμα,\nΝα ταξιδεύουν, εφόσον είναι αναγκαίο, κατά προτίμηση στη διάρκεια της ημέρας προτιμώντας τους κεντρικούς δρόμους,\nΝα μεταβάλλουν το πρόγραμμα των μετακινήσεών τους ώστε να αποφεύγουν την αιχμή των καιρικών φαινομένων,\nΝα ντύνονται με πολλά στρώματα από ελαφριά ρούχα αντί για ένα βαρύ ρούχο και να φορούν κατάλληλα παπούτσια ώστε να αποφύγουν τραυματισμούς λόγω της ολισθηρότητας,\nΕγκατέλειψαν περιουσίες στη Ροδόπη\nΜε τις εικόνες της απόλυτης καταστροφής ήρθαν σε επαφή τα μέλη της Τοπικής Αυτοδιοίκησης της ΠΕ Ροδόπης, μόλις κατέφτασαν στις περιοχές του ανατολικού τμήματος που επλήγησαν από τις πλημμύρες των προηγούμενων ημερών. Τα σπίτια είχαν πλημμυρίσει και οι κάτοικοι αναγκάστηκαν να διανυκτερεύσουν στο Τζαμί του Μαυροματίου και σε σχολικά κτίρια.\n«Το φαινόμενο που έπληξε την περιοχή ήταν ιδιαίτερα ισχυρό, η ανατολική Ροδόπη δοκιμάστηκε» τονίζει στο GRtimes.gr ο αντιπεριφερειάρχης Ροδόπης, Νίκος Τσαλικίδης, ο οποίος βρέθηκε από την πρώτη στιγμή στην πληγείσες περιοχές.\n«Αναφορικά με την ένταση της βροχόπτωσης είναι χαρακτηριστικό να αναφέρω ότι σύμφωνα με τα στοιχεία που έχουμε από την Πολιτική Προστασία και τις επίσημες μετρήσεις στο Πολύαρνο στα δυτικά ορεινά της Ροδόπης, τα ύψη της βροχής έφτασαν τα 51.8 χιλιοστά, ενώ στον Κέχρο τα 170.2 χιλιοστά. Για να συναντήσουμε παρόμοιας έντασης φαινόμενο, θα πρέπει να γυρίσουμε στο 2007, όπου τότε φτάσαμε τα 208 χιλιοστά. Οι μεγάλες αυτές ροές από τα ορεινά, διαχύθηκαν στον Λίσσο ο οποίος υπερχείλισε, σπάζοντας τα αναχώματα με αποτέλεσμα να πλημμυρίσουν αυτές οι περιοχές» συμπληρώνει.\n«Όσα σπίτια βρίσκονταν κοντά στις κοίτες του ποταμού από το σπάσιμο των αναχωμάτων πλημμύρισαν και υπέστησαν ζημιές. Αυτό είχε ως άμεσο αποτέλεσμα την δραστηριοποίηση όλων των φορέων, της ΕΜΑΚ, της Πυροσβεστικής, της Πολιτικής Προστασίας που έσπευσαν στα σημεία όπου υπήρξε πρόβλημα και από τρία σπίτια απεγκλωβίστηκαν άνθρωποι οι οποίοι μεταφέρθηκαν σε ασφαλέστερο σημείο» υπογραμμίζει ο κ. Τσαλικίδης και πρόσθεσε πως «υπάρχει ένας καλός συντονισμός ανάμεσα στους τρεις δημάρχους και την Περιφέρεια. Άμεσα με εισήγηση τους ζητήθηκε να μπουν τα χωριά και οι περιοχές σε κατάσταση εκτάκτου ανάγκης και σήμερα ήρθαν και οι πρώτες κηρύξεις. Εμείς συνεχίζουμε την αυτοψία, γίνεται καταμέτρηση των ζημιών και από την άλλη εβδομάδα ελπίζω ότι θα γίνουν όλες εκείνες οι παρεμβάσεις που χρειάζονται έτσι ώστε να επιστρέψουμε στην φυσιολογική καθημερινότητα».\nΣε ερώτηση για το αν θα ενισχυθούν σύντομα τα αντιπλημμυρικά έργα έτσι ώστε να μην υπάρξουν ανάλογες εικόνες στο μέλλον, δεδομένης και της κλιματικής αλλαγής, ο κ. Τσαλικίδης στάθηκε ιδιαίτερα στο νόμο 4412/16 ο οποίος αφορά αναθέσεις μελετών και δημόσιες συμβάσεις, ένας νόμος «ο οποίος αποτελεί όλεθρο και πρέπει να αλλάξει άμεσα. Είναι τρομερές οι παθογένειες που έχει επιφέρει και η γραφειοκρατία που πρέπει να ξεπεραστεί. Ξέρετε, η Τοπική Αυτοδιοίκηση αποτελεί το τελευταίο ανάχωμα των πολιτών και θα πρέπει να έχει εργαλεία για να αντιμετωπίσει ανάλογες καταστάσεις. Στο πλαίσιο αυτό ο νόμος αυτός και οι αγκυλώσεις του θα πρέπει να ξεπεραστούν».\nΑναφορικά με το που μεταφέρθηκαν οι άνθρωποι των οποίων τα σπίτια πλημμύρισαν και ως εκ τούτου δεν είναι προς το παρόν κατοικήσιμα τόνισε ότι με πρωτοβουλία της Περιφέρειας και των Δημάρχων, «οι άνθρωποι αυτοί μεταφέρθηκαν άμεσα σε ασφαλή σημεία, και τους παρέχεται ότι χρειάζεται, από τροφή και στέγη. Στο Λοφάριο άνοιξε μια σχολική μονάδα καθώς επίσης και ένας ναός στο Λοφάριο», ενώ για τα ζώα που χάθηκαν, «η Περιφέρεια μέσω ειδικού προγράμματος που υλοποιεί μεριμνά για περισυλλογή νεκρών ζώων και καταβάλλει αποζημίωση 25 ευρώ για κάθε νεκρό ενήλικο ζώο στους κτηνοτρόφους».\n«Πρέπει να κάνουμε μεγάλα έργα και να δούμε την επόμενη ημέρα άμεσα, τώρα που τα φαινόμενα της κλιματικής αλλαγής γίνονται ολοένα και πιο έντονα», κατέληξε ο κ. Τσαλικίδης.\nΌλη τη νύχτα χιόνιζε και στην Πάρνηθα με το βουνό της Αττικής να έχει ντυθεί ήδη στα λευκά.\nΟ υδράργυρος δείχνει αυτή την ώρα 2 βαθμούς υπό το μηδέν, ενώ συνεχίζεται ακόμα και τώρα η χιονόπτωση. Σύμφωνα με τις εκτιμήσεις των μετεωρολόγων ο καιρός το επόμενο διάστημα θα είναι άκρως χειμερινός. Η χιονόπτωση θα επηρεάσει και τις ημιπεδινές περιοχές της Αττικής και στα βορειότερα τμήματα του νομού ενδέχεται να έχουμε και χιονόστρωση.\nΠοιες περιοχές καλύφθηκαν από χιόνι\nΤο ανέφελο πρωινό στα βόρεια ηπειρωτικά έδωσε τη δυνατότητα στο μετεωρολογικό δορυφόρο Meteosat-11 να καταγράψει τις περιοχές της Μακεδονίας και της Ηπείρου που καλύφθηκαν από χιόνι. Στη σχετική εικόνα, την οποία επεξεργαστήκαμε στο Εθνικό Αστεροσκοπείο Αθηνών / meteo.gr, φαίνονται με πορτοκαλί αποχρώσεις οι περιοχές αυτές.\nΣχετικά άρθρα Εκλεισε ο Ισθμός της Κορίνθου λόγω κατολίσθησης\nΠροσέκρουσε στο λιμάνι του Αθηνιού στη Σαντορίνη το πλοίο «Πρέβελης»\nΚακοκαιρία Λέανδρος : Κλειστοί δρόμοι και σχολεία στη χιονισμένη Βόρεια Ελλάδα


Πέμ, 15/09/2011 - 20:06\nΗ Απογραφή πληθυσμού στην Αλβανία ορίστηκε για τις αρχές του Οκτωβρίου,ωστόσο καμία επίσημη ενημέρωση δεν έχουμε απ' την «Ομόνοια»-ΚΕΑΔ αλλά και τους τοπικούς άρχοντες-επάρχους (που τόσο πάσχισαν να αναδειχτούν στις εκλογές) για το τι μέλλει γενέσθαι. Και ενώ η απογραφή είναι προ των πυλών, το ερωτηματολόγιο είναι έτοιμο και οι απογραφείς προετοιμάζονται, στη μειονότητα επικρατεί μια αδράνεια και μια σιωπή που δεν μπορούμε να κατανοήσουμε. Η Απογραφή είναι αυτή που θα κρίνει το μέλλον του τόπου και εμείς ακόμα δεν έχουμε οργανωθεί και δεν ξέρουμε καν πως θα λειτουργήσουμε. Την ίδια ώρα ο κ. διαβάστε περισσότερα\nΔΕΛΤΙΟ ΤΥΠΟΥ : Επίσκεψη της «Νε.Β» στο Ευρωκοινοβούλιο, Βρυξέλλες\nΣάβ, 16/04/2011 - 14:20\nΈπειτα από πρόσκληση του Ευρωβουλευτή κ. Θεόδωρου Σκυλακάκη, μέλη της «Νεολαίας Βορειοηπειρωτών» ταξίδεψαν στις Βρυξέλλες στις 12-13-14 Απριλίου. Είναι η πρώτη φορά που δίνεται η ευκαιρία σε Βορειοηπειρωτικό Σύλλογο, να επισκεφθεί το Ευρωκοινοβούλιο και να ενημερωθεί με περισσότερες λεπτομέρειες για τη λειτουργία των Ευρωπαϊκών θεσμικών οργάνων και την επιρροή αυτών στα τεκταινόμενα των Ευρωπαϊκών χωρών.\nΗ επίσκεψη έλαβε χώρα στο πλαίσιο εκπαιδευτικής εκδρομής με απώτερο στόχο την ενημέρωση του ευρωβουλευτή σχετικά με την κατάσταση που επικρατεί στη Βόρειο Ήπειρο και τις παρατυπίες από τη μεριά της Αλβανίας σε βάρος της Εθνικής Ελληνικής Μειονότητας. διαβάστε περισσότερα\nΔΕΛΤΙΟ ΤΥΠΟΥ: Πανηγυρική η 97η Επέτειος της Ανακηρύξεως της Αυτονόμου Πολιτείας της Βορείου Ηπείρου\nΔευ, 14/02/2011 - 00:55\n97 ολόκληρα χρόνια πέρασαν από την ηρωική εκείνη 17η Φεβρουαρίου 1914 όπου ο ηρωισμός παραμέρισε το φόβο και έδωσε θέση στη φιλοπατρία των προγόνων του Βορειοηπειρωτικού έπους.97 χρόνια από την ιστορική ανύψωση της σημαίας της Αυτονομίας αλλά και την αρχή του αγώνα των Ιερολοχιτών.\nΥπό την οργάνωση του Διοικητικού Συμβουλίου του «Συλλόγου Βορειοηπειρωτών», την Κυριακή 13 Φεβρουαρίου, για ακόμα μία φορά, εορτάστηκε πανηγυρικά η Επέτειος Ανακηρύξεως της Αυτονόμου Πολιτείας της Βορείου Ηπείρου. διαβάστε περισσότερα\nΤρί, 01/02/2011 - 04:58\nΗ εκδήλωση ξεκίνησε με μία ιστορική αναδρομή των στόχων και της ιστορίας του σωματείου και συνεχίστηκε με απλή αναφορά στις σημαντικότερες και περισσότερο αξιοσημείωτες δράσεις της «Νε.Β» τη χρονιά που μας πέρασε. διαβάστε περισσότερα\nΔΕΛΤΙΟ ΤΥΠΟΥ: ΣΥΝΑΝΤΗΣΗ ΤΗΣ ΝΕ.Β ΜΕ ΤΟΝ ΠΡΟΕΔΡΟ ΤΟΥ ΠΑΓΚΟΣΜΙΟΥ ΣΥΜΒΟΥΛΙΟΥ ΗΠΕΙΡΩΤΩΝ\nΣάβ, 13/11/2010 - 22:24\nΑρχές Νοεμβρίου επισκέφτηκαν την Αθήνα ο Πρόεδρος του "Παγκοσμίου Συμβουλίου Ηπειρωτών" και επίτιμος Πρόεδρος της "Πανηπειρωτικής Ομοσπονδίας Ευρώπης", κ. Χρυσόστομος Δήμου όπως επίσης και ο Γενικός Γραμματέας της Πανηπειρωτικής Ομοσπονδίας Ευρώπης κ. Σπύρος Κωσταδήμας μαζί με την Ταμία της Ομοσπονδίας, κ. Δήμητρα Πέτσα.\nΈπειτα από αίτημα επίσημης συνάντησης από τον κ. Χρυσόστομο Δήμου με τη «Νεολαία Βορειοηπειρωτών», τη προηγούμενη Τετάρτη 3 Νοεμβρίου 2010, εκπρόσωποι του Διοικητικού Συμβουλίου της «Νε.Β» συναντήθηκαν μαζί του έχοντας ως βασικό γνώμονα την επίτευξη άμεσης συνεργασίας και στήριξης των προσπαθειών του σωματείου. διαβάστε περισσότερα\nΣυγκέντρωση διαμαρτυρίας διοργάνωσε η Νεολαία Βορειοηπειρωτών έξω απ την Αλβανική Πρεσβεία\nΠαρ, 05/11/2010 - 21:56\nΕκατοντάδες νέοι Βορειοηπειρώτες με την παρουσία αρκετών Ελλαδιτών βρέθηκαν έξω απ την Αλβανική Πρεσβεία να ενώσουν τις φωνές τους και να διαμαρτυρηθούν για τις συνεχείς καταπατήσεις των δικαιωμάτων του Ελληνισμού της Βορείου Ηπείρου. Η Αλβανία αρνείται να συμβιβαστεί με τη σύμβαση πλαίσιο που υπέγραψε και κάνει λόγο για την υπεράσπιση και το σεβασμό των ανθρώπινων δικαιωμάτων των Μειονοτήτων. Αποτέλεσμα της άρνησης αυτής είναι μια σειρά από καταπατήσεις που καθημερινά δέχεται η Ελληνική Μειονότητα. Το κλίμα φοβίας που έχει δημιουργηθεί στους Έλληνες της Βορείου Ηπείρου από την πρόσφατη άνανδρη δολοφονία του συμπατριώτη μας Αριστοτέλη Γκούμα υπενθυμίζει σε όλους πως νοιώθουμε απροστάτευτοι. Οι Βορειοηπειρώτες αυτήν τη μέρα ένωσαν της φωνές τους κατά της κατάστασης που επικρατεί, ζητώντας σεβασμό σε ότι τους ανήκει. διαβάστε περισσότερα\n6η Εκστρατεία ενίσχυσης των σχολείων της Βορείου Ηπείρου με τη βοήθεια του Δήμου Αθηναίων\nΣάβ, 11/09/2010 - 03:39\nΜε το παρόν δελτίο τύπου, το Διοικητικό Συμβούλιο της Νεολαίας Βορειοηπειρωτών ενημερώνει τα μέλη και τους υποστηρικτές του σωματείου για την πρωτοβουλία που έλαβε και τη συνεργασία που επετεύχθη μεταξύ της Νε.Β και του Δήμου Αθηναίων, όσον αφορά την οργάνωση της επερχόμενης εκστρατείας ενίσχυσης των Ελληνικών σχολείων της Βορείου Ηπείρου.


Η Ζωή Μας Μια Εικόνα: Ένας γέρος συμβουλεύει...Αν δεν κοιτάς εκεί που θες να πας, θα πας εκεί που κοιτάς.\nΈνας γέρος συμβουλεύει...Αν δεν κοιτάς εκεί που θες να πας, θα πας εκεί που κοιτάς.\nΠριν χρόνια έβλεπα τον κόσμο από ψηλά. Πέταγα με τα καινούργια μου φτερά κι ατένιζα περήφανη τον ήλιο. Έπαιζα με τα σύννεφα και χανόμουν μεσα στα απαλά λευκά τους χρώματα.\nΜα όλα τα όνειρα εχουν ένα τέλος. Με ζήλεψαν τα αστέρια κι ο άνεμος, με χτύπησε ο Έρωτας κι ένα του βέλος τρύπησε μεμιάς και τα δυο μου φτερά. Έπεσα στροβιλίζοντας και μισοζαλισμένη.\nΒρέθηκα να περπατώ ανάμεσα σε ανθρώπους με σκυμμένα κεφάλια και θολό βλέμμα. "Δεν πειράζει" έλεγα, "τώρα δεν είμαι μόνη μου, δεν πετάω ψηλά ελεύθερη αλλα έχω μια αγκαλιά να με κρατά τα βράδια. Έχω κι εγώ κάποιο να του κρατάω το χέρι, να νιώθουμε μαζι την άμμο στα γυμνά μας πόδια και την δροσιά της θάλασσας τα καλοκαίρια."\nΚανείς δεν ήξερε να μου πει. Όλοι με κοίταζαν με λύπη. -Τώρα είναι αργά, μου έλεγαν, τώρα ο καιρός πέρασε και η τρύπες μεγάλωσαν, σκλήρυνε η σάρκα γύρω τους και δεν θα θρέψουν ξανά. Τρόμαξα πολύ κι έφυγα.\nΑνέβηκα σε βουνό ψηλό και κοίταξα από ψηλά τον κόσμο, ήταν όμορφα μα ψεύτικα. Δεν πετούσα, έμενα ψηλά μα ακίνητη. Ήρθε ο άνεμος, τον ρώτησα. -Τώρα είναι αργά μου είπε κι αυτός.\nΦώναξα στα πουλιά για να μου πούνε, παντα η ίδια απάντηση. -Είναι αργά. Έζησα τον εφιάλτη, είδα το τέλος κι έφυγα ξανά. Πήγα στο δάσος μακριά από τα αδιάκριτα βλέμματα και χώθηκα σε μια συστάδα δέντρων.\nΤα χρόνια πέρναγαν κι εγώ δεν σταμάτησα στιγμή να ανοίγω τα φτερά μου, δεν σταμάτησα ποτέ να προσπαθώ να πετάξω. Κάποια στιγμή τα κούνησα, τα κοίταξα ετσι μεγάλα αλλα αδύναμα, με τρύπες και λύγισα. "Όχι εγώ θα πετάξω" έλεγα και φώναζα σε όλους. "Ποτέ δεν είναι αργά αρκεί να το θέλεις."\nΒρήκα ένα γερο να με κοιτά απορημένος. -Θέλεις να πετάξεις; με ρώτησε. -Ναι του είπα, με όλη την δύναμη της ψυχής μου. Αλλα πως; -Τι πως; Άνοιξε τα φτερά σου και πέταξε. -Μα εχουν τρύπες, πληγές παλιές που δεν ξέρω πώς να τις γιατρέψω πια. Άργησα και ο χρόνος πέρασε.\nΜε κοίταξε στα μάτια και μου είπε: -Δεν φταίνε οι τρύπες κόρη μου. Ξέχασες πώς να πετάς. -Μα δες τες, του είπα. Είναι μεγάλες. Με πέτυχαν τα βέλη του έρωτα και έπεσα στην γη.\n-Εκεί ψηλά που πέταγα ήμουν μόνη μου, δεν είδα άλλον γύρω μου. Δεν υπήρχε κανείς για να του δώσω την αγάπη μου. Κοίταξα κάτω και είδα ένα πρίγκηπα. Ήταν όμορφος στα μάτια μου, με κάλεσε κοντά του να παίξουμε στην λίμνη του, αλλα εκεί περίμενε ο φτερωτός ο κυνηγός που έστησε το δόκανο στην λίμνη. Δεν τον είδα.\n-Κοίταξες κάτω, είπε ο σοφός γέροντας, γι αυτό. Συμβιβάστηκες. Δεν κοίταξες πιο πάνω. Αν δεν κοιτάς εκεί που θες να πας, θα πας εκεί που κοιτάς. Αυτό μάθε το. Άντε τώρα είναι ώρα να φύγεις, πέτα λοιπόν και πρόσεχε.\nΠέρασα μεσα από τα σύννεφα, είδα ένα αλήτη σπουργιτάκο να με κοιτά σαστισμένος αλλα χαρούμενος. -Πετάει ξανά, τιτίβισε και ο αντίλαλος της φωνής του γέμισε τον αέρα.\nΚοίταξα πάλι προς τα κάτω αλλα θυμήθηκα τα λόγια του γέρου. Άφησα τις αχτίδες του ήλιου να με ζεστάνουν, άκουσα το αεράκι να μου ψιθυρίζει τις απιστίες της σελήνης, ξάπλωσα στα μαλακά σύννεφα κι ένοιωσα χαρούμενη.\nΕτικέτες αγάπη, ζωή, ιστορία, ομορφιά, πίστη, συμβουλή, φτερά\nUnknown 25/4/14, 10:35 π.μ.\nΜαρία, υπέροχο το κείμενό σου... Υπέροχο!!!\nΤα φτερά, τα έχουμε για να πετάμε...\nΠέτα λοιπόν!!! Πέτα!!!\nMaria Fe 26/4/14, 4:58 π.μ.\nΣοφια μου.... Πεταω.. Αλλα τα φτερα μου εχουν καποιες μικρες τρυπουλες οι οποιες θελω να πιστευω πως συντομα θα επουλωθούν..\nAstrosynnefo 25/4/14, 1:48 μ.μ.\nΠραγματικά πολύ όμορφο κείμενο! Μου θύμισε επίσης και ένα στίχο από ένα τραγούδι των Active Member, το "Εγώ φταίω" : "...που έμαθα να πετάω, χωρίς φτερά!"\nΧαιρομαι που σου αρεσε. Το τραγουδι δε το γνωριζω αλλα θα το ψαξω καποια στιγμη.\nΕλενα Λ. 25/4/14, 2:07 μ.μ.\nΠολύ όμορφο το κείμενό σου Μαράκι μου γλυκό!\nΠολύ σοφά τα λόγια του γέρου μακάρι όλοι να τα κάναμε πράξη!\nMaria Fe 26/4/14, 4:59 π.μ.\nΜακαρι Ελενα μου .. Σε ευχαριστω πολυ .. Φιλακια πολλα\nHengeo 25/4/14, 2:34 μ.μ.\nΠολύ μου άρεσε! Για αυτό είναι ωφέλιμο κανείς να έχει ξεκαθαρίσει μέσα του τι θέλει..\nΕτσι ειναι. Φιλακια Γιωργο\nΩραιοζήλη! 25/4/14, 3:57 μ.μ.\nΑχ το ακούω από μικρή.......!\nMaria Fe 26/4/14, 5:00 π.μ.\nΓεια σου μικρη μου! :)\nandrik 25/4/14, 4:56 μ.μ.\nMαρια,Ωραιο κειμενο και ωραιος λογος!!!\nΝα εισαι καλα, να διευκρινισω πως το κειμενο δεν ειναι δικο μου, απλα δεν βρηκα πουθενα να γραφει τον συγγραφεα..\nDIMI 25/4/14, 5:47 μ.μ.\nΠολύ ωραίο τό κείμενό σου Μαρία μου!!Σοφά τά λόγια τού παππού!Δέν μένει,παρά νά τά κάνουμε καί πράξη!!\nMaria Fe 26/4/14, 5:01 π.μ.\nΑυτος που το εγραψς πρεπει να ειναι πολυ σοφος DIMI μου.\nΜακαρι να τα εφαρμοσουμε οντως.\nΦιλακια και σε ευχαριστω για το σχολιο.\nΆμυ (Ψυχής σιωπές) 25/4/14, 9:28 μ.μ.\nΠανέμορφο και μεγάλη σοφία...!\nMaria Fe 26/4/14, 5:02 π.μ.\nΠολλα φιλια Αμυ μου! Καλο ΣΚ να εχεις\nAlexandros A 25/4/14, 9:31 μ.μ.\nΠάντα ένας παππούς δεν έχει χρόνια πολλά πάνω του μόνο, αλλά και γνώση.\nΜακάρι να καταφέρουμε να κάνουμε κάτι από αυτά και για μας.\nMaria Fe 26/4/14, 5:03 π.μ.\nΕχεις δικιο Αλεξανδρε μου καλε..\nΦιλακια. Σε ευχαριστω..


Ομόλογα: Τα βλέμματα στραμμένα σε πληθωρισμό και ΕΚΤ - Red West\nΣταθεροποιητικές τάσεις στην αγορά κρατικών ομολόγων της Ευρωζώνης, με τις αποδόσεις των τίτλων από χώρες υψηλής επενδυτικής αξιολόγησης, όπως Γερμανίας και Γαλλίας να απομακρύνονται από τα υψηλά μηνός της προηγούμενης συνεδρίασης. Η προσοχή στρέφεται στα στοιχεία για τον πληθωρισμό. Σταθερή, στο 1,39%, η απόδοση του ελληνικού 10ετούς, αν και από τις αρχές του έτους έχει αποκλιμακωθεί περισσότερο από 280 μονάδες βάσης.\nΗ πορεία του πληθωρισμού θα διαδραματίσει καθοριστικό ρόλο στον ανασχεδιασμό της στρατηγικής της Ευρωπαϊκής Κεντρικής Τράπεζας, υπό την καθοδήγηση της Κριστίν Λαγκάρντ, η οποία ανέλαβε στη θέση του Μάριο Ντράγκι.\nΗ απόδοση του γερμανικού 10ετούς ήταν στο -0,36%, έχοντας ανακάμψει από το χαμηλό μηνός -στο -0,39%- της προηγούμενης συνεδρίασης. Την πορεία του γερμανικού ακολούθησαν και η οι 10ετίες Γαλλίας και Ολλανδίας.\nΟριακές μεταβολές και στα ομόλογα του ευρωπαϊκού Νότου, με το ιταλικό 10ετές να «τσιμπάει» τρεις μονάδες βάσης, στο 1,26%. Η απόδοση του πορτογαλικού 10ετούς κινήθηκε στο 0,38% και του αντίστοιχου ισπανικού τίτλου στο 0,40%.\n← Η Άντζελα Δημητρίου αποχώρησε από το σχήμα γιατί ήμουν κι εγώ στην αφίσα – News.gr Βαριές κουβέντες για τις κόρες της Λάσκαρη στο δικαστήριο – News.gr →


Το νέο βιβλίο του Τ. Βαρελά: «Farindola. Το γράμμα που δεν έφτασε ποτέ» - ALT.gr\n1 Δεκεμβρίου 2021 | 18:50\nΜόλις κυκλοφόρησε το νέο βιβλίο του Τάκη Βαρελά πολυσχιδής και πάντα πολυπράγμων Τάκης Βαρελάς κυκλοφόρησε από τις εκδόσεις «Σύγχρονη Εποχή» το νέο του βιβλίο, «Farindola. Το γράμμα που δεν έφτασε ποτέ». Αφορμή, μια επίσκεψή του σε αυτό το μικρό χωριό της Κεντρικής Ιταλίας. Στην έκδοση, ο Τ. Βαρελάς κάνει μια προσπάθεια εικαστικής αποτύπωσης της Farindola ζωγραφίζοντας την ιστορία της, τον πολιτισμό της και τα σημαντικά γεγονότα που σημάδεψαν την περιοχή…\nΗταν Αύγουστος του 1956…”


«Ο Κήπος» του Bruce Gooch παρουσιάζεται στο Δ. Ωδείο Δράμας - Χρονικά της Δράμας\nΑρχική Δράμα «Ο Κήπος» του Bruce Gooch παρουσιάζεται στο Δ. Ωδείο Δράμας\n«Ο Κήπος» του Bruce Gooch παρουσιάζεται στο Δ. Ωδείο Δράμας\nΜε τους Στέλιο Μάινα & Κάτια Σπερελάκη\nΜεθαύριο Πέμπτη 30 Ιανουαρίου 2020 στις 21:00 το βράδυ στην αίθουσα εκδηλώσεων του Δημοτικού Ωδείου Δράμας θα παρουσιαστεί η Θεατρική παράσταση «Ο Κήπος» (Tangled Garden) του Bruce Gooch με τους Στέλιο Μάινα και Κάτια Σπερελάκη.\nΗ σκηνοθεσία είναι του Δημήτρη Μυλωνά.\nΣτο έργο δίνονται απαντήσεις σε ερωτήματα όπως το πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή. Πώς μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή. Πρόκειται για μια καθηλωτική ερμηνεία του Στέλιου Μάινα και της Κάτιας Σπερελάκη. Το έργο του Καναδού ηθοποιού και συγγραφέα Bruce Gooch, μιλάει για μνήμες και εμπειρίες που παίζουν καθοριστικό ρόλο στη ζωή του καθενός.\nΠεριγράφοντας την παράσταση οι άνθρωποι της παραγωγής του έργου σημειώνουν:\n“Ο «Κήπος» (Tangled Garden) είναι το τελευταίο έργο του Bruce Gooch, σημαντικού ηθοποιού και συγγραφέα με επιτυχίες σε πολυάριθμες παραγωγές σε Η.Π.Α και Καναδά και ιδρυτικού μέλους της Εταιρείας Θεάτρου New Fangled Stages η οποία εδρεύει στο Τορόντο. Το Από Μηχανής Θέατρο σε συνεργασία με την New Fangled Stages παρουσίασε σε παγκόσμια πρεμιέρα τον Κήπο (Tangled Garden).\nΣτην «ξηρή» ζωή των δύο ηρώων, ο Κήπος είναι μία όαση. Εκεί θα συναντηθούν, εκεί θα προσπαθήσουν να αρθρώσουν μια κοινή γλώσσα, εκεί θα αναζητήσουν ρωγμές για να εισχωρήσουν και να τολμήσουν να αγαπήσουν και να αγαπηθούν. Παρά τις αντιθέσεις τους. Παρά τις αποτυχίες που κουβαλάνε. Παρά το δισταγμό. Ο Κήπος μετατρέπεται σε έναν τόπο διαπραγμάτευσης με τον άλλο, προπαντός όμως με τον ίδιο τους τον εαυτό. Η απόφαση, κόντρα στις συνθήκες, να χαράξουν μια κοινή διαδρομή, είναι άλλοτε ανακουφιστική άλλοτε επώδυνη, πάντα όμως γενναία. Κι ακόμα κι αν δεν ξέρουμε πόσο γερή είναι αυτή η γέφυρα συνάντησης που επιθυμούν να χτίσουν μαζί, το γεγονός ότι το προσπαθούν, έχει για μένα κάτι το μεγαλειώδες”.\nΣτην παράσταση παίζουν: Στέλιος Μάινας και Κάτια Σπερελάκη\nΣυντελεστές: Κείμενο: Bruce Gooch, Μετάφραση: Κάτια Σπερελάκη, Σκηνοθεσία: Δημήτρης Μυλωνάς, Φωτισμοί: Γιώργος Αγιαννίτης\nΣκηνικά-Κοστούμια: Λήδα Σπερελάκη- Αγγελική Αθανασιάδου, Βοηθός Σκηνοθέτη: Βίκη Παναγιωτοπούλου, B΄\nΒοηθός Σκηνοθέτη: Xρήστος Καρανικόλας, Φωτογραφίες: Πάτροκλος Σκαφίδας, Επιμέλεια Κίνησης και Χορογραφίες: Χρυσηίς Λιατζιβίρη.\nH διάρκεια της παράστασης είναι 90 λεπτά. Σχετικά με τα εισιτήρια της παράστασης έγινε γνωστό ότι η προπώληση κοστίζει 15 ευρώ. Το Μειωμένο (Ανέργων, ΑμεΑ, 65 Άνω, Φοιτητικό) κοστίζει 13 ευρώ ενώ προπώληση γίνεται στο κυλικείο του Δημοτικού Ωδείου Δράμας.\nΑναλυτικά οι λεπτομέρειες της παράστασης στο σημερινό φύλλο των “Χ” στα περίπτερα.\nΠροηγούμενο άρθρο2 εκ ευρώ για αντικατάσταση δαπέδου και χρωματισμό του Νοσοκομείου Δράμας\nΕπόμενο άρθροΔόξα Δράμας: Γ. Αποστολίδης: Πλασματικό σκορ. Χρ. Ρόβας: Δύσκολη μέρα


Δευτέρα, 27 Ιουνίου 2022 11:17:05 ΜΜ\nΑρχική›Ειδήσεις›Επιχειρήσεις›Βιομηχανία›Βιομηχανία: Eτήσια αύξηση 31,6% του κύκλου εργασιών τον Αύγουστο\nΒιομηχανία: Eτήσια αύξηση 31,6% του κύκλου εργασιών τον Αύγουστο Κύριο\n12:15 - 20 Οκτ 2021 | ΒΙΟΜΗΧΑΝΙΑ\nΟ Γενικός Δείκτης Κύκλου Εργασιών στη Βιομηχανία (σύνολο εγχώριας και εξωτερικής αγοράς) του μηνός Αυγούστου 2021, σε σύγκριση με τον αντίστοιχο δείκτη του Αυγούστου 2020, παρουσίασε αύξηση 31,6% έναντι μείωσης 14,8% που σημειώθηκε κατά την αντίστοιχη σύγκριση του έτους 2020 με το 2019 .\nΗ αύξηση του Γενικού Δείκτη Κύκλου Εργασιών στη Βιομηχανία κατά 31,6% τον μήνα Αύγουστο 2021, σε σύγκριση με τον αντίστοιχο δείκτη του Αυγούστου 2020, προήλθε\n Αύξηση κατά 31,8% του Δείκτη Κύκλου Εργασιών Μεταποίησης. Στην αύξηση αυτή συνέβαλαν κυρίως οι μεταβολές των δεικτών των διψήφιων κλάδων: παραγωγής οπτάνθρακα και προϊόντων διύλισης πετρελαίου, ποτοποιίας, παραγωγής βασικών μετάλλων, κατασκευής μεταλλικών προϊόντων.\n Αύξηση κατά 13,4% του Δείκτη Κύκλου Εργασιών Ορυχείων – Λατομείων. Η αύξηση αυτή προήλθε από τις μεταβολές των δεικτών των διψήφιων κλάδων: εξόρυξης άνθρακα και λιγνίτη – άντλησης αργού πετρελαίου και φυσικού αερίου – υποστηρικτικών δραστηριοτήτων εξόρυξης, λοιπών ορυχείων και λατομείων.\n Αύξηση κατά 38,1% του Δείκτη Κύκλου Εργασιών Εξωτερικής Αγοράς .\n Αύξηση κατά 28,2% του Δείκτη Κύκλου Εργασιών Εγχώριας Αγοράς\n Αύξηση κατά 28,5% του Δείκτη Κύκλου Εργασιών Μεταποίησης. Στην αύξηση αυτή συνέβαλαν κυρίως οι μεταβολές των δεικτών των διψήφιων κλάδων: παραγωγής οπτάνθρακα και προϊόντων διύλισης πετρελαίου, παραγωγής βασικών φαρμακευτικών προϊόντων και φαρμακευτικών σκευασμάτων, ποτοποιίας, παραγωγής βασικών μετάλλων.\n Μείωση κατά 14,1% του Δείκτη Κύκλου Εργασιών Ορυχείων – Λατομείων. Η μείωση αυτή προήλθε από τις μεταβολές των δεικτών των διψήφιων κλάδων: λοιπών ορυχείων και λατομείων, εξόρυξης μεταλλούχων μεταλλευμάτων.\n Αύξηση κατά 38,3% του Δείκτη Κύκλου Εργασιών Μεταποίησης. Στην αύξηση αυτή συνέβαλαν κυρίως οι μεταβολές των δεικτών των διψήφιων κλάδων: κατασκευής ηλεκτρολογικού εξοπλισμού, παραγωγής οπτάνθρακα και προϊόντων διύλισης πετρελαίου, κατασκευής μεταλλικών προϊόντων, παραγωγής βασικών μετάλλων.\n Αύξηση κατά 32,6% του Δείκτη Κύκλου Εργασιών Ορυχείων – Λατομείων.\n Αύξηση κατά 50,9% του Δείκτη Κύκλου Εργασιών Εξωτερικής Αγοράς εκτός Ευρωζώνης.\n Αύξηση κατά 15,1% του Δείκτη Κύκλου Εργασιών Εξωτερικής Αγοράς Ευρωζώνης\n Μείωση κατά 17,2% του Δείκτη Κύκλου Εργασιών Μεταποίησης.\n Μείωση κατά 4,1% του Δείκτη Κύκλου Εργασιών Ορυχείων - Λατομείων.\n Μείωση κατά 22,9% του Δείκτη Κύκλου Εργασιών Εξωτερικής Αγοράς.\n Μείωση κατά 13,5% του Δείκτη Κύκλου Εργασιών Εγχώριας Αγοράς.


Αυξημένες κατά 8% οι πωλήσεις της τυροκομικής βιομηχανίας Ήπειρος το 2014\nΗ τυροκομική εταιρεία Ήπειρος, η πρώτη βιομηχανία στην Ελλάδα που πιστοποιήθηκε κατά ISO 9002 για την παραγωγή και διάθεση τυριού φέτα, το 2014 κατέγραψε πωλήσεις ύψους 34,165 εκατ. ευρώ, αυξημένες κατά 8%.\nΠαρουσίασε μειωμένα κατά 6% μεικτά κέρδη, κέρδη προ φόρων, τόκων και αποσβέσεων (EBITDA) 4,5 εκατ. ευρώ (-8%), κέρδη προ φόρων 1,9 εκατ. ευρώ (13%) και ισόποσα με εκείνα του 2013 καθαρά κέρδη, μετά την πρόβλεψη για φόρους, ύψους 1,4 εκατ. ευρώ. Ως ποσοστό των εσόδων, τα μεικτά κέρδη μειώθηκαν στο 10,2%, από 11,7% το 2013.\nΒασικές χώρες στις οποίες εξάγει προϊόντα της η ΗΠΕΙΡΟΣ είναι η Κύπρος, το Ηνωμένο Βασίλειο, η Γερμανία, η Ιταλία, η Ολλανδία, η Σουηδία και η Αυστραλία. Στους πελάτες εξωτερικού της εταιρείας συγκαταλέγονται αλυσίδες σουπερμάρκετ και χονδρέμποροι.


INFOWOMAN: 8 ερωτήσεις στον Δρ. Ναούμ σχετικά με την αιδοιοπλαστική - Δρ. Νίκος Ναούμ\nINFOWOMAN: 8 ερωτήσεις στον Δρ. Ναούμ σχετικά με την αιδοιοπλαστική\nINFOWOMAN: 8 ερωτήσεις στον Δρ. Ναούμ σχετικά με την αιδοιοπλαστικήRafaela Kourva2020-06-04T10:40:36+03:00


ΜΕΡΟΣ Ι ΝΙΚΟΣ ΧΡΙΣΤΟ ΟΥΛΑΚΗΣ - PDF\nDownload "ΜΕΡΟΣ Ι ΝΙΚΟΣ ΧΡΙΣΤΟ ΟΥΛΑΚΗΣ"\n1 ΦΟΡΟΛΟΓΙΚΕΣ ΠΟΛΙΤΙΚΕΣ ΜΕΡΟΣ Ι ΝΙΚΟΣ ΧΡΙΣΤΟ ΟΥΛΑΚΗΣ ΙΑΛΕΞΗ #7 ΑΚΑ. ΕΤΟΣ\n2 ΦΟΡΟΛΟΓΙΑ ΕΙΣΟ ΗΜΑΤΟΣ Φυσικών Προσώπων ΕΛΕΥΘΕΡΙΑ ΕΠΑΓΓΕΛΜΑΤΑ E3\n3 Νόμος 4110/2013 Φορολογία ανάλογα με την πηγή εισοδήματος Μέχρι σήμερα γνωρίζαμε ότι τα φυσικά πρόσωπα φορολογούνται για όλα τα εισοδήματα τους, συγκεντρωτικά με κλίμακα. Ο NOMOΣ 4110/2013 έφερε ριζική αλλαγή στον τρόπο φορολόγησης. Από τα εισοδήματα του 2013 οι έλληνες πολίτες θα φορολογούνται ανάλογα με την πηγή του εισοδήματός τους, με διαφορετική κλίμακα. (Α) ΜΙΣΘΩΤΑ ΕΙΣΟ ΗΜΑΤΑ E1 (Β) ΕΝΟΙΚΙΑ ΚΙΝΗΤΕΣ ΑΞΙΕΣ E2 (Γ) ΕΛΕΥΘΕΡΙΑ ΕΠΑΓΓΕΛΜΑΤΑ E3 ( ) ΑΓΡΟΤΙΚΑ ΕΙΣΟ ΗΜΑΤΑ\n4 (Γ) Ατομικές επιχειρήσεις και ελεύθεροι επαγγελματίες Το δηλωθέν εισόδημα από ελευθέριο επάγγελμα και από ατομική επιχείρηση (εμπορική, μεταποιητική, εμπορική παροχής υπηρεσιών κ.λπ.), εκτός από το εισόδημα από ατομική γεωργική επιχείρηση\n6 ΠΑΛΑΙΑ ΚΛΙΜΑΚΑ Κλίμακα Άρθρου 9 του Ν. 2238/94 Εισήχθη με το Νέο Νόμο 4024/2011 Κλιμάκιο Φορολογικός Φόρος Σύνολο Σύνολο Εισοδήματος Συντελεστής Κλιμακίου Εισοδήματος Φόρου (ευρώ) % (ευρώ) (ευρώ) (ευρώ) Άνω των\n7 (Γ) Ατομικές επιχειρήσεις και ελεύθεροι επαγγελματίες ΣΥΓΚΡΙΣΗ ΜΕ ΦΟΡΟΛΟΓΙΑ 2013 (ΠΑΛΙΑ ΚΛΙΜΑΚΙΑ)\n8 (ΓΓ) Νέες ατομικές εμπορικές επιχειρήσεις ή νέους ελεύθερους επαγγελματίες με πρώτη δήλωση έναρξης επιτηδεύματος από 1η Ιανουαρίου 2013 και για τα 3 πρώτα έτη άσκησης της δραστηριότητάς τους ο φορολογικός συντελεστής του πρώτου κλιμακίου της παραπάνω κλίμακας μειώνεται κατά 50% και μέχρι ,00 ευρώ εισόδημα. Στην περίπτωση αυτή η ανωτέρω κλίμακα διαμορφώνεται ως ακολούθως:\n9 ( ) Ατομικές αγροτικές επιχειρήσεις Το δηλωθέν εισόδημα από ατομική γεωργική επιχείρηση, οικονομικού έτους 2015 και επομένων, υποβάλλεται σε φόρο με συντελεστή 13%. Τα έσοδα των παραγωγών γεωργικών, πτηνοτροφικών, κτηνοτροφικών, δασοκομικών, υλοτομικών και αλιευτικών προϊόντων, που προέρχονται είτε από την πώληση των προϊόντων που παράγουν είτε από την εξαγωγή τους, φορολογούνται με φορολογικό συντελεστή 13%. Ανεξάρτητα από τον τόπο και τον τρόπο (λιανικώς ή χονδρικώς) πώλησης των παραγόμενων αγροτικών προϊόντων.\n10 Προϋπόθεση για την εφαρμογή του συντελεστή 13% σύμφωνα με τα ανωτέρω, είναι τα πωλούμενα προϊόντα να παράγονται αποκλειστικά από τον παραγωγό και να μην έχουν υποστεί μεταποίηση. Στην έννοια της μεταποίησης ΕΝ συμπεριλαμβάνεται η απλή συσκευασία.\n11 Για πληροφοριακούς λόγους το σύνολο των επιδοτήσεων αναγράφεται στον Πίνακα Ε' του εντύπου Ε3 αλλά μόνο το μέρος που υπερβαίνει το όριο των ευρώ μεταφέρεται στον Πίνακα ΣΤ' του Ε3 ούτως ώστε να προσμετρηθεί ως κέρδος από αγροτική δραστηριότητα. Φορολογούμενος λαμβάνει αγροτική εισοδηματική επιδότηση ύψους πενήντα χιλιάδων (50.000) ευρώ και επιδότηση παγίων/κάλυψης δαπανών δέκα χιλιάδων (10.000) ευρώ. Συνολικά έχει επιδοτήσεις του ύψους των εξήντα χιλιάδων (60.000) ευρώ εκ των οποίων τα ευρώ δεν προσμετρούνται κατά τον προσδιορισμό του κέρδους από ατομική αγρ. δραστηριότητα.\n12 Στο πίνακα Ζ του Ε3 στο κωδικό 347 συμπληρώνονται τα καθαρά αποτελέσματα από αγροτική δραστηριότητα. Το αποτέλεσμα του καθαρού εισοδήματος από άσκηση ατομικής αγροτικής δραστηριότητας, όπως αυτό προκύπτει στο έντυπο Ε3, μεταφέρεται στο έντυπο Ε1 στον Πίνακα Γ1 Εισόδημα από Αγροτική Επιχειρηματική ραστηριότητα.\n13 ΕΚΠΤΩΣΕΙΣ ΑΠΑΝΩΝ Οι ασκούντες αγροτική επιχειρηματική δραστηριότητα, εκπίπτουν από τα ακαθάριστα έσοδα εκτός των άλλων και τις παρακάτω κατηγορίες δαπανών, εφόσον αποδεικνύονται με τα κατάλληλα παραστατικά: α) αγορές σπόρων ή νεογνών, λιπασμάτων και φαρμάκων, β) καλλιεργητικές δαπάνες, γ) δαπάνες άρδευσης, δ) δαπάνες για ημερομίσθια εργατών, ε) το κόστος καυσίμων και συντήρησης των αγροτικών μηχανημάτων, στ) τους τόκους και τα έξοδα των δανείων που σχετίζονται με την αγροτική εκμετάλλευση, ζ) τις αποσβέσεις παγίου εξοπλισμού, η) ασφαλιστικές εισφορές κλπ.\n14 ΕΞΑΙΡΕΣΕΙΣ ΑΠΌ ΤΟ 13% Στην περίπτωση που ο παραγωγός των παραπάνω προϊόντων πωλεί (λιανικώς ή χονδρικώς), παράλληλα με τα δικά του, και προϊόντα που έχει προμηθευτεί από άλλους παραγωγούς, τότε θεωρείται ότι ασκεί παράλληλα επιχειρηματική εμπορική δραστηριότητα και για τα έσοδα αυτά εφαρμόζεται ο φορολογικός συντελεστής του ν.4172/2013 (26% ή 33%).\n15 Επίσης, ο φορολογικός συντελεστής 13% δεν εφαρμόζεται ια δραστηριότητες εκμετάλλευσης του εξοπλισμού των παραγωγών (π.χ. μίσθωση αγροτικών μηχανημάτων κ.λπ.), καθώς η δραστηριότητα αυτή συνιστά παροχή υπηρεσιών σε τρίτους και όχι αγροτική επιχειρηματική δραστηριότητα. Παρομοίως, η αμοιβή που τυχόν λαμβάνει παραγωγός των παραπάνω προϊόντων για υπηρεσίες που παρέχει ο ίδιος σε άλλους αγρότες δεν αποτελεί αγροτικό εισόδημα.\n16 ΣΥΝΕΠΕΙΕΣ Μικρές ελαφρύνσεις μισθωτών συνταξιούχων Ελαφρύνσεις σύνθετων εισοδημάτων Συγκέντρωση εισοδημάτων γύρω στις\nΦορολογία Αγροτών. Κυριακή, 03 Απριλίου 2016\nΕΝΩΣΗ ΦΟΡΟΤΕΧΝΙΚΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ Ν.ΛΑΡΙΣΑΣ Φορολογία Αγροτών. Κυριακή, 03 Απριλίου 2016 ΦΟΡΟΛΟΓΙΑ ΑΓΡΟΤΩΝ (ΑΓΡΟΤΕΣ ΤΟΥ «ΚΑΝΟΝΙΚΟΥ», ΤΟΥ «ΕΙ ΙΚΟΥ» ΚΑΘΕΣΤΩΤΟΣ ΚΑΙ ΟΣΟΙ ΗΛΩΝΟΥΝ ΑΓΡΟΤΙΚΑ ΕΙΣΟ ΗΜΑΤΑ)\n«Φορολογία Αγροτών. Θέματα και Προβληματισμοί»\nΗ εταιρία AGROTECH S.A. ΜΠΟΖΑΤΖΙΔΗΣ-ΜΗΤΣΙΟΛΙΔΗΣ Α.Ε. διοργανώνει εκδήλωση με θέμα : «Φορολογία Αγροτών. Θέματα και Προβληματισμοί» Εισηγητές : ΝΙΦΟΡΟΠΟΥΛΟΣ Ιωαν. ΚΩΝΣΤΑΝΤΙΝΟΣ Ορκωτός Ελεγκτής Λογιστής,\nΕΒ ΟΜΑ ΙΑΙΑ ΕΦΗΜΕΡΙ Α ΑΓΟΡΩΝ & ΟΙΚΟΝΟΜΙΑΣ ΤΗΣ ΥΠΑΙΘΡΟΥ AgroNews.gr Φορολογία Αγροτών 4 Φορολόγηση των επιδοτήσεων φέρνουν τα λογιστικά βιβλία Χλιαρά αντιδρά το υπουργείο Σύνταξη: ΚΩΝΣΤΑΝΤΊΝΟΣ ΙΩΑΝ. ΝΙΦΟΡΌΠΟΥΛΟΣ


Lockdown: Έρχεται και νέα παράταση. Σκέψεις για απαγόρευση κυκλοφορίας από τις 6 τις καθημερινές\nΈντονη ανησυχία για την εικόνα που παρουσίασε χτες η Αττική, παρά το σκληρό lockdown. Ειδικοί εκτιμούν πως μάλλον χρειάζεται να παραταθεί άλλες 2 εβδομάδες. Αποφασίζεται σήμερα να σκληρύνουν τα μέτρα σε όλη την Αχαΐα. Ποιες άλλες περιοχές παίρνουν σειρά.\nΈντονη ανησυχία προκαλεί σε κυβέρνηση και ειδικούς η εικόνα που παρουσίασε χθες η Αττική, ενώ βάσει των στοιχείων που έχει στα χέρια του το Μέγαρο Μαξίμου, παρά την πρώτη μέρα του αυστηρού lockdown χτες σε πολλές περιοχές η κίνηση στους δρόμους ήταν διπλάσια από την αντίστοιχη πρώτη ημέρα της καραντίνας τον περασμένο Μάρτιο.\nΗ αυξημένη κινητικότητα – που οδηγεί σε υπερδιασπορά του ιού – αποτελεί τον μεγαλύτερο «πονοκέφαλο» και εφόσον συνεχιστεί είναι πιθανό να οδηγήσει σε νέες κυβερνητικές παρεμβάσεις.\nΣύμφωνα με καλά πληροφορημένες πηγές από χθες το βράδυ συζητείται έντονα η επέκταση του μέτρου της απαγόρευσης της κυκλοφορίας στις 18:00 και τις καθημερινές.\nΝέα παράταση του lockdown στην Αττική;\nΗ εικόνα της Αττικής συνολικά δεν γεννά αισιοδοξία στους ειδικούς… Το αντίθετο.\n«Καμπανάκι» για την επιδημιολογική κατάσταση της Αττικής κρούεται και από το Eυρωπαϊκό Κέντρο Πρόληψης και Ελέγχου Νόσων (ECDC), καθώς εντάσσει το λεκανοπέδιο στις κόκκινες περιοχές. Εφόσον χρωματίζεται με «κόκκινο», σημαίνει ότι τα κρούσματα ανά 100.000 πληθυσμού είναι ίσα ή πάνω από 150.\nΏρα αποφάσεων σήμερα για την Αχαΐα\nΗ Επιτροπή των Επιστημόνων συνεδριάζει το πρωί για να υποβάλλει την τελική εισήγηση στην κυβέρνηση.\nΌλα δείχνουν πως μετά την Πάτρα, σήμερα ολόκληρη η Αχαΐα μπαίνει σε καθεστώς «σκληρού» lockdown, καθώς τα στοιχεία αποτυπώνουν τον νομό να «βράζει».\nΣτο μικροσκόπιo Θεσσαλονίκη, Εύβοια και Ρέθυμνο\nΤους επιστήμονες «διχάζει» η συμπρωτεύουσ. Η εικόνα που υπάρχει σήμερα είναι ότι το μεγάλο πρόβλημα εντοπίζεται στην πόλη της Θεσσαλονίκης και όχι σε ολόκληρο τον νομό.\nΜεταξύ των επιστημόνων καταγράφονται δύο προσεγγίσεις:\nΚαι εδώ, καταλύτης στις αποφάσεις των Ειδικών θα είναι τα στοιχεία που θα έχουν σήμερα στα χέρια τους για την κατάσταση του Συστήματος Υγείας στην συμπρωτεύουσα.


Δήμος Ξάνθης - Δημοτικές εκλογές 2019: Ας μην έρθουν ξανά ποτέ! - XanthiPressXanthiPressΔήμος Ξάνθης - Δημοτικές εκλογές 2019: Ας μην έρθουν ξανά ποτέ! - XanthiPress\nΔήμος Ξάνθης – Δημοτικές εκλογές 2019: Ας μην έρθουν ξανά ποτέ!\n10 Ιουνίου 201908:53\nΑνάμεικτα τα συναισθήματα, οριακό το αποτέλεσμα. Πολλοί συνδυασμοί (οκτώ) εκατοντάδες οι υποψήφιοι σύμβουλοι. Μετά από μια αγχωτική πρώτη Κυριακή όπου οι τρεις πρώτοι συνδυασμοί διεκδίκησαν την εκλογή στο νήμα, στην δεύτερη Κυριακή ο ΝΥΝ δήμαρχος Χαράλαμπος Δημαρχοπουλος διεκδίκησε ως πλειοψηφών για είκοσι ψήφους, την επανεκλογή του από τον δεύτερο Μανώλη Τσεπελη, πρώην αντιδήμαρχο του και επι σειρά ετών εκλεγμένο δημοτικό σύμβουλο. Τελικά επικράτησε ο δεύτερος, σπάζοντας την παράδοση που θέλει τον πλειοψηφώντα την πρώτη Κυριακή και εν ενεργεία δήμαρχο, να κερδίζει.\nΟλική ανατροπή λοιπόν στο Δήμο Ξάνθης.\nΠως φθασαμε λοιπόν ως εδώ; Ποιες ήταν οι αιτίες που διαμόρφωσαν το αποτέλεσμα; Πως συμπεριφέρθηκε ο κάθε υποψήφιος και πως προδιέγραψε το αποτέλεσμα; Τι συνετέλεσε ώστε να επικρατήσει ο Μανώλης Τσέπελης;\nΘα επιχειρήσουμε λοιπόν σήμερα μια ανάλυση βασισμένη στην στάση των επικεφαλής υποψηφίων των συνδυασμών προκειμένου να εξαχθούν χρήσιμα συμπεράσματα και εν τέλει να ερμηνεύσουμε όσο μπορούμε, την συμπεριφορά των εκλογέων σε ένα Δήμο όπως η Ξάνθη, ο οποίος διακρίνεται από διαφορετικές κοινωνικές ομάδες του πληθυσμού που ο συνδυασμός τους διαμορφώνει ως επι το πλείστον το αποτέλεσμα. Οι κοινωνικές αυτές ομάδες, όπως ο κυρίως αστικός πληθυσμός (πόλη), ο Συνοικισμός του Δροσερού με τους ρομά και οι ομογενείς παλινοστουντες του Ευμοιρου και της ΕΚΤΕΝΕΠΟΛ, ενώ ξεχωριστό σημαντικό ρόλο παίζουν και οι οικισμοί της Σταυρούπολης και των Κιμμερίων. Οποίος επικρατήσει σε περισσότερες από δυο ομάδες πληθυσμού, στους συγκεκριμένους οικισμούς, αποκτά προβάδισμα.\nΤι συνέβη λοιπόν σε αυτές τις εκλογές και κατά πόσο επηρέασε η προσωπικότητα και η συμπεριφορά εκάστου υποψηφίου το αποτέλεσμα ;\nΑς δούμε πρώτα τον νυν δήμαρχο Χαράλαμπος Δημαρχοπουλο. Μπορεί το όνομα να παρέπεμπε σε βέβαιη εκλογή αλλά δυστυχώς δεν αρκούσε. Τελικά αποδείχτηκε ότι ήταν ο Δήμαρχος που πέρασε και δεν ακούμπησε. Που είτε είχε ανύπαρκτο έργο, είτε δεν προέβαλλε καθόλου το έργο του. Όπως και να έχει, οι δημότες δεν γνωρίζαν τι συντελέσθηκε αυτήν την πενταετία και σαφώς δεν ένιωθαν την ανάγκη να υπερψηφίσουν τον εκλεγμένο δήμαρχο, αφού την πρώτη Κυριακή μετά βίας άγγιξε το 24%.\nΠροσωπικότητα χωρίς ακτινοβολία, με μηδενική παρουσία στα μέσα μαζικής ενημέρωσης, μηδενικές παρεμβάσεις σε ζητήματα μείζονος ενδιαφέροντος, διαχειρίστηκε απλώς ότι βρήκε, χωρίς να προσθέσει τίποτε. Οι τομείς της καθαριότητας και των υπηρεσιών προς τον δημότη υποβαθμίστηκαν, ενώ οι θορυβώδεις δράσεις των Λαογραφικών Γιορτών και των Γιορτών Παλιάς πόλης, πέρασαν χωρίς καμία αλλαγή χωρίς καμία νέα πινελιά. Η μεγαλύτερη αδυναμία του ήταν ότι δεν κατάφερε να ελέγξει τον συνδυασμό του με αποτέλεσμα να φυλλορροεί μέχρι το τέλος και να χάσει την πλειοψηφία στο δημοτικό συμβούλιο.\nΑυτη η αδυναμία του φάνηκε ιδιαίτερα όταν δεν κατάφερε να αξιοποιήσει τον πλειοψηφωντα και πιο δραστήριο σύμβουλο του Μανώλη Τσεπελη και αφού τον παρόπλισε, στην συνέχεια τον έστρεψε εναντίον του καταφέρνοντας (γιατί περί κατορθώματος πρόκειται) να τον αναγκάσει να κατέβει υποψήφιος δήμαρχος, απέναντι του. Δυστυχώς αποδείχθηκε κατώτερος των περιστάσεων και υποδεέστερος των προκατόχων του Μπένη, Αμοιρίδη, Στυλιανιδη. Αν δεν κατάφερνεις να διαχειριστείς τον συνδυασμό σου, τότε απλά δεν είσαι ηγέτης και φυσιολογικά χάνεις.\nΚαι έχασε, παρά το γεγονός ότι κέρδισε αποκλειστικά την κοινωνική ομάδα των ομογενών παλιννοστούντων εκλέγοντας δυο πρώτους δημοτικούς συμβούλους, και τμήμα του Δροσερού, ενώ είχε και την στήριξη του πρώην υπουργού Αλέκου Κοντού ο οποίος έκανε πολιτική επιλογή με τον νυν δήμαρχο, ακολουθώντας έμμεσα την γραμμή της Νέας Δημοκρατίας, κάνοντας έτσι την ήττα ακόμα πιο εκκωφαντική\n.Στα μείον του επίσης, προστίθεται η ταύτιση του με γνωστό εκδότη της πόλης ο οποίος ανέβαλε την αποκλειστική του προβολή και όπως γινόταν πάντα στο παρελθόν, η υπερβολή και ο άκρατος και επιθετικός λαϊκισμός με τον οποίο έγινε η προβολή, απώθησε τον κόσμο αφού συσπείρωσε απέναντι του όλους όσους αποστρέφονται αυτού του είδους την εμπαθή και υπερβολική προσωπολατρεία από μέρους του συγκεκριμένου εκδοτικού συγκροτήματος.\nΜανώλης Τσέπελης. Ένας υποψήφιος χωρίς γραμματικές περγαμηνές πανεπιστημίου αλλά με μια διαδρομή συνεχών επιτυχών εκλογικών αναμετρήσεων. Εκλέγεται από το 1990 ανελλιπώς δημοτικός σύμβουλος από την εποχή του αείμνηστου Φιλιππου Αμοιρίδη στις πρώτες πάντα θέσεις. Ηταν στρατιώτης όλων των προηγούμενων δημάρχων, υπηρετώντας τον Δήμο από όλες τις θέσεις του Αντιδημάρχου, προέδρου νομικών προσώπων του Δήμου, κοκ. Ένας υπερδραστήριος άνθρωπος με αυτογνωσία και υπερβάλλοντα ενθουσιασμό.\nΔεν θα σκεφτόταν ποτέ να ηγηθεί ενός συνδυασμού, δεν είχε ποτέ τέτοιες βλέψεις, αν δεν τον ανάγκαζε η απαξιωτική συμπεριφορά του Δημαρχοπουλου, ο οποίος χωρίς ποτέ να αναγνωρίσει ότι ο Τσέπελης ήταν ο κύριος λογος της προηγούμενης εκλογής του ως δημάρχου, με τους 1000 περίπου ψήφους του ως σύμβουλος, του κέντρισε τον εγωισμό και τον οδήγησε να πάρει την απόφαση να διεκδικήσει τον Δήμο.\nΉξερε ότι όλοι οι υποψήφιοι ξεκινούσαν από την ίδια αφετηρία, καθως κανένας δεν είχε ευρύ πολιτικό κοινωνικό εκτόπισμα που να του δίνει κάποιο πλεονέκτημα, όπως συνέβαινε στις προηγούμενες εκλογικές αναμετρήσεις αρα ήταν η κατάλληλη στιγμή να βγει μπροστά. Και το αισθητήριο του τον δικαίωσε. Κέρδισε γιατί έτρεξε περισσότερο, πλησίασε περισσότερο κόσμο, μπήκε σε περισσότερα σπίτια, και την τελευταία εβδομάδα αλώνισε κυριολεκτικά τον Δήμο. Η αμεσότητα του είναι το μεγαλύτερο όπλο του.\nΣτην δευτερη Κυριακή πήρε το προβάδισμα εκμεταλλευόμενος την ανυπαρξία -εφησυχασμό του Δημαρχοπουλου και τον φοβικό του περιορισμό στο γιαλινο πυργο του. Η νίκη του απέναντι σε συστήματα κατευθυνόμενων ψήφων (αν και ο οικισμός των ρομά και τα Κιμμερια είναι και δικός του προνομιακός χώρος) αποκτά διαστάσεις θριάμβου. Είναι η πρώτη φορά που θα κριθεί πλέον ως μαέστρος και όχι ως πρώτο βιολί. Θα δούμε αν έχει την ίδια ικανότητα, δεδομένων των βαριδίων που έχει από την εκλογή συμβούλων με προβληματική συμπεριφορά. Την αγάπη του κόσμου πάντως την εχει.\nΚαι αυτός, όπως και ο Μπάμπης Δημαρχόπουλος, ταυτίστηκε με εκδότη που σαν συνέπεια είχε όλη η προεκλογική περίοδος – χωρίς να το επιδιώξει ο ίδιος είναι αλήθεια – κινήθηκε γύρω από κόντρες και πρωτόγνωρες καταστάσεις αλληλοκατηγοριών\nΣαββας Μελισσοπουλος. Ο συνάδελφος του νυν δημάρχου κατάφερε να κινητοποιήσει νέους συμπολίτες μας, που ασχολήθηκαν για πρώτη φορά με την πολιτική, και ήρθε ως νέος αέρας να κάνει την διαφορά στην πολιτική σκηνή. Ήταν ο πιο οργανωμένος, ο πιο μεθοδικός, και παρα τα φοβικά σύνδρομα και τις ανασφάλειες του, κατάφερε να κινητοποιήσει τους Ξανθιωτες και να διεκδικήσει με αξιώσεις την δεύτερη Κυριακή την οποία έχασε για λίγους ψήφους.\nΟ Μελισσοπουλος δεν είχε τους ώμους να σηκώσει την πόλη, αφού δεν έπεισε για τις ικανότητες του και δεν μπόρεσε να εμπνεύσει τους δημότες να κάνουν την υπέρβαση. Ταυτίστηκε με εκδοτικό συγκρότημα που επίσης τον πρόβαλε μονοδιάστατα, θέλοντας να ισοφαρίσει την τακτική Δημαρχοπουλου ενώ το μεγάλο του μειονέκτημα ήταν ότι άφησε να αιωρείται η φήμη ότι τον στήριζε ο τοπικός βουλευτής του ΣΥΡΙΖΑ και υπουργός Γιαννακιδης.\nΑυτό λειτούργησε αρνητικά και αποτρεπτικά για τον Ξανθιώτη πολίτη δημότη, ο οποίος κινείται γενικότερα σε πιο συντηρητικές λύσεις. Η αδυναμία του να διαχειρίστει με αξιοπρέπεια την ήττα του, καθιστά την συνολική προσπάθεια ημιτελή και ατελέσφορη. Τωρα του δίνεται μια μοναδική ευκαιρία να παίξει σημαντικό ρόλο στο νέο δημοτικό συμβούλιο, αφού είναι δεδομένο ότι η διοίκηση του δήμου με τον νέο δημοτικό κώδικα, απαιτεί σύμπραξη τουλάχιστον τριών συνδυασμών καθώς δεν αρκούν ούτε οι δυο πρώτοι. Πρέπει να συμμετάσχει στην διοίκηση του δήμου για να έχει λόγο ύπαρξης στις επόμενες εκλογές, διαφορετικά ως θεατής θα κάνει μια ήσυχη βολική τετραετία και θα τελειώσει πριν αρχίσει.\nΠαπαχρόνης Ιωάννης. Η έκπληξη των δημοτικών εκλογών με ποσοστό 15%.Είναι πράγματι εντυπωσιακό και μόνη η ιδιότητα του ως Προέδρου του Γηροκομείου Ξάνθης ή στον σύλλογο Αιμοδοτών, να δίνει σε κάποιον εκείνο το σκαλοπάτι να πατήσει για να ανεβεί τόσο ψηλά στην αποδοχή του κόσμου ώστε να διεκδικήσει το αξίωμα του δημάρχου, Είναι εντυπωσιακό διότι δεν είχε εκλεγεί ποτέ, ούτε ως δημοτικός σύμβουλος, ενώ δεν είχε, τουλάχιστον δεν έκανε γνωστη στο ευρύ κοινό, καμία δημοσια παρουσία, ουδεμία δημοσια παρέμβαση που να προιδεαζει για μια τέτοια δράση, δεν χει δώσει ποτέ στίγμα για να κριθεί.\nΕίναι πράγματι κορυφαία δημοκρατική κατάκτηση να διεκδικεί ο οποιοσδήποτε πολίτης την εκλογή σε δημοσιο αξίωμα αλλά εν πασει περιπτώσει στη κρίση του λαού πρέπει να θέτουμε κάποια δεδομένα, ένα βιογραφικό το οποίο θα αξιολογηθεί με τέτοιο τρόπο ώστε να αναδεικνύει ιδιαίτερα χαρίσματα, τέτοια που να μπορούν να συγκριθούν με των υπολοίπων. Οφείλουμε όμως να αναγνωρίσουμε ότι η συγκρότηση του ψηφοδελτίου του συνδυασμού του κου Παπαχρονη ήταν υποδειγματική, και ο αριθμός των ψήφων και των εδρών που κατέλαβε, μια εξαιρετική επίδοση, δεδομένων των συνθηκών και του δεδομένου ότι αφενός ήταν η πρώτη φορά, αφετέρου δεν υπήρχε και κάποιος μηχανισμός που να υποστηρίζει την προσπάθεια του. Με αυτά τα δεδομένα, η πορεία του συνδυασμού κρίνεται απόλυτα επιτυχημένη, και είναι βέβαιο ότι θα έχει συνέχεια, αν βέβαια συνδυαστεί και με κάποια αξιόλογη παρουσία στο νέο δημοτικό συμβούλιο.\nΠασχάλης Λύρατζης. Ήταν εξαιρετικα ευφυής η απόφαση του συγκεκριμένου, επίσης συμβούλου του κου Δημαρχοπουλου, να δημιουργήσει συνδυασμό δικό του και να διεκδικήσει την είσοδο στο νέο δημοτικό συμβούλιο ως αρχηγός συνδυασμού.Προλαβε να αυτονομηθεί στο τέλος, κάνοντας για μια ακόμη φορά εμφανή την αδυναμία του νυν δημάρχου να ελέγξει τον συνδυασμό του και αφού δεν ικανοποιήθηκε από τις προτάσεις των άλλων, σκέφτηκε και πολύ σωστά έκανε, να κινηθεί αυτόνομα, γνωρίζοντας βέβαια τις δυνατότητες του και έχοντας μετρήσει προφανώς τα κουκιά που θα του έδιναν εκείνο το μαξιλάρι για να μπει σίγουρα στο δημοτικό συμβούλιο και να διεκδικήσει ρόλο μόνος του, χωρίς άλλους ισοδυναμους μνηστήρες σε ένα μεγαλύτερο συνδυασμό. Σίγουρα δεν έχει το ειδικό βάρος για να γίνει δήμαρχος, έχει σίγουρα όμως την δύναμη να είναι υπολογίσιμος και ο αριθμός των ψήφων που κέρδισε ως συνδυασμός αποτελεί μεγάλο εφόδιο στην διαμόρφωση των νέων συσχετισμών στο δήμο Ξάνθης. Και αυτός όπως και ο Παπαχρόνης θα έχουν λόγο και παρουσία και στις επόμενες δημοτικές εκλογές.\nΧατζηθεοδώρου Γεώργιος ΣΥΡΙΖΑ . Εκτέθηκε ως υποψήφιος με το χρίσμα του ΣΥΡΙΖΑ. Ως κομματικός υποψήφιος πήρε πραγματικά πολύ περισσότερα από όσα αναλογούσαν στο κόμμα του στον δήμο Ξάνθης (8%).. Εκτίμηση μας είναι ότι αν συνεργάζονταν με τον Μελισσοπουλο με κοινό συνδυασμό από την πρώτη Κυριακή, τώρα ενδεχομενως να είχαν εκλέξει τον δήμαρχο που θα ηγούνταν του συνδυασμού. Μάλλον έκανε ζημιά στους «προοδευτικούς», κεντροαριστερούς, πρώην ΠΑΣΟΚ ψηφοφόρους που είχαν να επιλέξουν ανάμεσα σε αυτόν και τον Μελισσοπουλο. Χωρις καμία προοπτική και χωρίς ονόματα κράχτες, είχε προδιαγεγραμμένη πορεία, αφού εισέπραξε και την κυβερνητική φθορά που σε έναν δήμο όπως η Ξάνθη είναι μεγάλη.\nΒογιατζης Κωστας (ΚΚΕ) .Αναφορικά με τον υποψήφιο του ΚΚΕ, κάποια στιγμή αυτό το κόμμα πρέπει να εγκαταλείψει την μονολιθική αντιληψη που έχει για την κοινωνία και να βγει πιο ανοιχτά στον κόσμο ζητώντας ευρύτερη στήριξη. Αυτό θα γίνει επιλέγοντας υποψήφιους με διεισδυτικότητα σε ευρύτερα κοινωνικά στρώματα και τούτο διότι οι δημοτικές εκλογές δεν έχουν το ίδιο διακύβευμα με τις εθνικές.Εδω τίθενται υπό συζήτηση προβλήματα καθημερινότητας, σχέσεων μεταξύ δημοτών, καθαριότητα, περιβάλλον, πολιτισμός, κλπ. Σε αυτά τα καθημερινά ζητήματα δεν μπορείς να έχεις την ίδια απομονωμένη αντίληψη της κομμουνιστικής υπεροχής, δεν μπορείς να εξακολουθείς να ζητάς παρωχημένα πράγματα, και να επιθυμείς να απευθύνεσαι μόνο σε όσους σε ψηφίζουν κομματικά στις εθνικές εκλογές. Ειδικά όταν η παρουσία Κολλαρου στο προηγούμενο δημοτικό συμβούλιο ήταν τόσο αξιόλογη, τόσο μετριοπαθής και ουσιαστική, δεν μπορείς να καις μια τέτοια επιτυχημένη παρακαταθήκη στο όνομα οιουδηποτε σοσιαλισμού, στο όνομα οιοσδήποτε εκλεκτικης σχέσης με την θεωρία του υπαρκτού σοσιαλισμού. Και αν αυτό είναι δύσκολο, τουλάχιστον κάνε μια αρχή και προσέγγισε τον δήμο με μια άλλη αντίληψη όπως ο Πελετίδης στην Πάτρα. Βρες έναν υποψήφιο του προοδευτικού χώρου και κάνε το βήμα. Η παρουσία του συνδυασμού στο δημοτικό συμβούλιο είναι απαραιτητη. Διότι έχει αποδείξει ότι γνώμονας του συνδυασμού είναι πάντα το συμφέρον της πόλης και των δημοτών. Όποτε εκτός των καλών προθέσεων που είναι αναμφισβήτητες ας γίνει και μια ευρύτερη προσπάθεια να ανοίξει ο συνδυασμός στην κοινωνία, ώστε να γίνει ευρύτερα αποδεκτός και γιατί όχι, πλειοψηφικός.\nΗ Ξάνθη έχει πλέον άλλον δημαρχο. Η ιδιαιτερότητα αυτού του δημοτικού συμβουλίου είναι ότι δεν είναι πλειοψηφικό. Αποτελείται από πολλές παρατάξεις που πρέπει για τις ανάγκες του συμφέροντος των πολιτών να ομονοήσουν και να συμπράξουν. Αυτό πρέπει να το καταλάβει πρωτίστως ο νέος Δήμαρχος και έπειτα οι υπόλοιποι επικεφαλής των συνδυασμών. Στείρα αντιπολίτευση και στείρα αντίδραση, δεν έχουν θέση γιατί αυτός που θα ζημιωθεί πρώτος, θα είναι ο Δήμος.\nΠρέπει όλες οι παραταξεις να συμμετάσχουν στην διοίκηση του Δήμου για να έχουμε το καλύτερο αποτέλεσμα για τον Δήμο. Ο νέος δήμαρχος πρέπει να μοιράζει την τράπουλα σε όλους όσους επιθυμούν να παίξουν ρόλο στο νέο δημοτικό συμβούλιο. Υπάρχουν νομικά πρόσωπα όπως η ΔΕΥΑ, οι Παιδικοί Σταθμοί, τα ΚΑΠΗ, θεσμοί όπως οι Λαογραφικές Γιορτές και οι Γιορτές Παλιάς Πόλης που πρέπει να αναληφθούν από πρόσωπα των άλλων συνδυασμών, που θα συνεργαστούν για να προχωρήσουν οι δράσεις του Δήμου.\nΌσοι διαγκωνίζονται από τον συνδυασμό του, για να καταλαβουν θέσεις, πρέπει να καταλαβουν ότι κανεις δεν θα στηρίξει την προσπάθεια τους γιατί απλά δεν έχουν την πλειοψηφία. Δήμαρχος εκλέχτηκε μεν, αλλά με λίγους συμβούλους που σημαίνει ότι διοίκηση δεν μπορεί να ασκήσει αν δεν το επιτρέψουν οι άλλοι συνδυασμοί. Και οι άλλοι συνδυασμοί πρέπει να καταλαβουν ότι η θεωρία του ώριμου φρούτου, ή της εκ του μακρόθεν παρατήρησης των δρώμενων στο δήμο δεν θα αποδώσει. Η φιλοσοφία του ΚΛΕΙΣΘΕΝΗ είναι να οδηγήσει την διοίκηση του δήμου σε ευρύτερα σχήματα συνεργασίας δυνάμεων, υπό την εποπτεία ενός δημάρχου ουσιαστικά κοινής αποδοχής. Όσοι έχουν εκφράσει τις επιφυλάξεις τους, περιμένουν να δικαιωθούν.\nΑν οι Έλληνες είναι λαγοί που δεν γίνονται κοπάδι, όπως λέει η ελληνική παροιμία, μένει να το δούμε στην πράξη. Αν η κουλτούρα του Έλληνα δεν επιτρέπει συνεργασίες τότε σύντομα θα βρεθούμε μπροστά στο αδιέξοδο και την ανάγκη νομοθετικής βελτίωσης της κατάστασης. Ως τότε ο δημος θα έχει χάσει ευκαιρίες. Δημαρχοπουλος, Μελισσοπουλος, Παπαχρόνης, Λυρατζής και Βογιατζης, πρέπει να αναλάβουν την διοίκηση στα νομικά πρόσωπα του δήμου και να βοηθήσουν ώστε διάφανα και αξιοκρατικά θα οδηγηθεί ο δημος στο αύριο με προοπτική και ελπίδα.\nΔιαφορετικά ο δημος θα βουλιάξει στην γκρίνια και στην ανυποληψία όπως ήταν και στο απερχόμενο δημοτικό συμβούλιο, που αδυνατούσαν να συνεννοηθούν ακόμη και στα πιο απλά ζητήματα. Όσο για την εύκολη κριτική από τον καναπέ, για όσους δεν είναι ευχαριστημένοι από το αποτέλεσμα, η απάντηση είναι ότι δεν δικαιούνται να ομιλούν. Διότι με 60% και πλέον αποχή, με εκατονταδες υποψήφιους συμβούλους και οκτώ υποψήφιους δημάρχους, οι επιλογές ηταν πολλές συνεπώς ουδείς δικαιούται να διαμαρτύρεται. Έχουμε δημαρχο και έχουμε δημοτικούς συμβούλους αυτούς που επιλέξαμε. Με αυτούς θα πορευτούμε και θα αναμένουμε να δούμε αν η επιλογή ή η αποχή μας θα μας δικαιώσει, αρκεί να μην χάσει η πόλη μας.


ΙΓΜΕ: Κίνδυνος κατάρρευσης οικιών στην Ηλεία…. – AmaliadaNews.gr\nΙΓΜΕ: Κίνδυνος κατάρρευσης οικιών στην Ηλεία….\nΓια το ενδεχόμενο κατάρρευσης οικιών στις περιοχές της Ηλείας που επλήγησαν από τις τελευταίες πλημμύρες προειδοποιεί, μετά από αυτοψία της Άμεσης Ομάδας Επέμβασης, το Ινστιτούτο Γεωλογικών και Μεταλλευτικών Ερευνών (ΙΓΜΕ).Το Ινστιτούτο καλεί τους κατοίκους να βρίσκονται σε επιφυλακή και αν διαπιστώσουν ρωγμές στα σπίτια τους, να τα εγκαταλείψουν.\nΕκτός από σπίτια, ζημιές υπέστησαν δρόμοι και αγροτικές καλλιέργειες, ενώ καταγράφηκαν κατολισθήσεις και ρήγματα.\nΗ αυτοψία από την Ομάδα Άμεσης Παρέμβασης του ΙΓΜΕ άρχισε τη Δευτέρα και ολοκληρώθηκε σήμερα, στα χωριά Κουτσοχέρα, Χειμαδιό, Χαρία, Βουλιαγμένη, Αρβανίτης και Λάνθιο και τα αποτελέσματα έχουν ως εξής:\nΣτην Κουτσοχέρα, οι κατολισθήσεις επηρέασαν κατοικίες, από τις οποίες δύο διατρέχουν σοβαρό κίνδυνο κατάπτωσης.\nΣτη Χαρία, ένα σπίτι κατέρρευσε.\nΣτη Βουλιαγμένη, σημειώθηκαν ζημίες σε κτίσματα από την πτώση μεγάλης ποσότητας χώματος και βράχων.\nΣτη μονή Κρεμαστών, για την οποία το ΙΓΜΕ έχει εκπονήσει μελέτη το 1977, ζητήθηκε η απομάκρυνση των μοναχών για μια εβδομάδα και θα χρειαστούν μέτρα στήριξης.\nΣε πολλά τμήματα του οδικού δικτύου σημειώθηκαν σοβαρές κατολισθήσεις, με αποτέλεσμα να διακοπεί η κυκλοφορία των οχημάτων. Στην περιοχή Αρβανίτη, η ζημιά στο οδόστρωμα είναι τόσο μεγάλη που είναι αδύνατο να αποκατασταθεί, γι’ αυτό και προτείνεται νέα χάραξη του οδικού δικτύου.\nΜεγάλες καταστροφές υπέστησαν και αγροτικές καλλιέργειες, καθώς σε ορισμένα σημεία δημιουργήθηκαν ρήγματα από την υποχώρηση του εδάφους.\nΣτις οδηγίες προς τους κατοίκους, τους φορείς της τοπικής αυτοδιοίκησης και τους εκπροσώπους της περιφέρειας οι επιστήμονες του ΙΓΜΕ αναφέρουν ότι «για τις περισσότερες κατοικίες δεν υπάρχει άμεσος κίνδυνος και προς το παρόν δε είναι απαραίτητη η εκκένωση. Ωστόσο, οι πολίτες πρέπει να βρίσκονται σε επιφυλακή και αν διαπιστώσουν ρωγμές στα σπίτια τους θα πρέπει να τα εγκαταλείψουν για την ασφάλειά τους».\nΣύμφωνα με τον προϊστάμενο της Ομάδας Άμεσης Παρέμβασης, διευθυντή Τεχνικής Γεωλογίας του Ινστιτούτου, Νίκο Νικολάου, «υπάρχει μεγάλη ανησυχία για κλιμάκωση των φαινομένων και αν συνεχιστούν οι ισχυρές βροχοπτώσεις είναι πιθανό να προκληθούν πτώσεις κατοικιών».\nΤονίζει, επίσης. ότι λόγω των καιρικών συνθηκών, δεν μπορούν να υλοποιηθούν άμεσα τα μέτρα στήριξης των κτιρίων, καθώς τέτοιες εργασίες γίνονται μόνο τη θερινή περίοδο.\n← Συνάντηση Αντιπεριφερειάρχη Ηλείας με εκπροσώπους του ΟΣΕ..\nΑπό την Περιφερειακή Ενότητα Ηλείας εκδόθηκε το κάτωθι δελτίο τύπου…. →